Pariz uvodi besplatan javni prevoz za decu | Nova Ekonomija\nPariz FOTO: Pexels\nNedavno je objavljeno da je prestonica Francuske spremna da obezbedi besplatan javni prevoz za svu decu mlađu od 11 godina, prenosi portal Gradnja.\nKako piše Le Parisien, od septembra bi trebalo da dođe do značajnih izmena u funkcionisanju javnog gradskog saobraćaja u Parizu. Te izmene podrazumevaju da će za decu ispod 11 godina prevoz biti besplatan, uključujući i decu koja nisu državljani Francuske. Osobe s invaliditetom mlađe od 20 godina imaju istu privilegiju, a srednjoškolci uzrasta između 14 i 18 godina imaće 50 posto popusta na javni gradski prevoz ali i besplatni nalog za biciklističkoj sistem Velib.\nProračuni su da će ovakve izmene koštati grad 15 milona evra godišnje, što je zaista mali deo u odnosu na 11,5 milijardi evra godišnjeg budžeta planiranog za javni prevoz regiona.\nOsim ove aktuelne izmene Pariz je u proleće 2018. godine uveo i besplatan prevoz za građane s invaliditetom čija primanja spadaju u nisku i srednju kategoriju, kao i za osobe starije od 65 godina.\nManje automobila, čistiji vazduh\nOva vest usledila je samo nekoliko nedelja nakon što je Luksemburg postao prva zemlja s potpuno besplatnim javnim prevozima, dok je Talin, glavni grad Estonije, tu odluku doneo još prošle godine. Takođe, početkom prošle godine pisali smo o inicijativi da javni prevoz u pet nemačkih gradova postane besplatan kako bi se ispunile nove regulative koje je propisala Evropska unija u cilju poboljšanja kvaliteta vazduha.\nKao jedan od glavnih razloga uvođenja beneficija za građane na polju javnog prevoza zaista je se očuvanje životne sredine. Ukoliko građani manje koriste automobile, vazduh može biti čistiji, a samim tim i gradska sredina zdravija. Međutim, ekspert za javni gradski prevoz Wojciech Keblowshi, ističe da ovakav program primarno upućuje na socijalne beneficije.\n"Korišćenje javnog gradskog prevoza od strane ugroženih socijalnih grupa, poput nezaposlenih, starih i mladih koji nemaju prihode kao i srednja klasa, će se povećati jer će im prevoz biti besplatan. Grad im postaje mnogo dostupniji i oni mogu efikasnije tražiti posao ali i učestvovati u gradskim kulturnim dešavanjima."\nIndonezija: Besplatan prevoz u zamenu za plastične flaše\nOsobe s invaliditetom odsad će teže dobijati besplatan prevoz\nOd narednog leta besplatna vožnja autobusima, vozovima i tramvajima


Beograd obeležava svoje dane\nTanjug 16. aprila 2019. 11:22\nBEOGRAD – Prestonica ove godine po 17. put slavi Dane Beograda, koji se od 16. do 19. aprila obeležavaju u sećanje na dva dvažna događaja – 16. april 878. godine kada je prvi put u pismu pape Jovana VIII pomenuto slovensko ime Beograda i 19. april 1867. godine, kada je Ali Riza-paša predao ključeve grada knezu Mihailu Obrenoviću na Kalemegdanu.\nUokvir manifestacije „Dani Beograda“, biće organizovan veliki broj različitih događaja, programa, poseta muzejima, manifestacija, javnih vođenja, koncerata, dečjih predstava i izložbi koje će biti besplatne, kako bi se građani bolje upoznali sa istorijom i kulturom grada.\nKod spomenika „Pobednik“ na Kalemegdanu bice održana tri koncerta – 16, 17. i 18. aprila.\nPored toga, posetioci Beograda će moći da upoznaju prestonicu kroz tri epohe kroz koje je prošao – srednjovekovnu, kroz vreme despota Stefana Lazarevica i srpske vlastele, drugu vezanu za Otomansku imperiju i Osmansko carstvo koje se posebno odslikava na Kalemegdanu i treća je epoha Obrenovića, vezana za oslobađanje Beograda i Srbije od turskog ropstva.\nU Zavodu za zaštitu spomenika kulture Grada Beograda danas će biti priređena izložba „Hoteli i kafane grada Beograda – prepoznavanje spomenika kulture”, 17. april je rezervisan za učenike osnovnih škola, dok će 18. aprila biti organizovana stručna vođenja za učenike srednjih škola.\nU petak, 19. aprila, u Zavodu za zaštitu spomenika kulture biće održano predavanje Vidoja Golubovića sa osvrtom na bogatu istoriju i razvoj beogradskih kafana, kao i promocija njegove knjige „Mehane i kafane starog Beograda”.\nProgram Zavoda za „Dane Beograda” završava se predavanjem na otvorenom, šetnjom kroz stvaralaštvo Jelisavete Načić, prve žene arhitekte u Srbiji, a okupljanje je 19. aprila u 16 sati kod Malih stepenica na Kalemegdanu.\nI na prostoru Beogradske tvrđave će tokom manifestacije „Dani Beograda” biti organizovan program, pa će prvog dana proslave, u Kuli Nebojša biti otvorena izložba „Raskršće pogleda.\nIzložba „Džez u Beogradu” biće otvorena u četvrtak, 18. aprila, na Savskom šetalištu, gde će biti postavljeno 10 postamenata koji će prikazivati 90 godina postojanja džez muzike u Beogradu.\nTom prilikom sviraće učenici Džez odseka Muzičke škola „Stanković”.\nIstog dana, od 11 do 19 sati, posetioci će moći da pogledaju izložbu „Stare mape – putokaz ka prošlosti Beograda” u prostorijama Rimskog bunara, gde će biti prikazane mape Beograda, Evrope i sveta, kao i makete jedrenjaka iz perioda srednjeg veka.


SAD: Dalje angažovanje Zapada zbog stanja na Kosovu\nNestabilnost na severu Kosova i odsustvo napretka u dijalogu Beograda i Prištine biće i 2012. izvor tenzija zbog čega će biti potrebno diplomatsko i\nbezbednosno angažovanje Zapada, navodi se u izveštaju američke obaveštajne službe.\nU izveštaju direktora Nacionalne obaveštajne službe odboru Senata Kongresa SAD navodi se da "duboke etničke i političke podele na Zapadnom Balkanu predstavljaju izazov za stabilnost u Evropi u 2012".\n"Produžetak nestabilnosti na Kosovu - posebno na severu Kosova gde su Srbi u većini - i manjak napretka u dijalogu Srbije i Kosova uz posredovanje EU, ostaju izvori tenzija zbog čega je potrebno diplomatsko i bebzbednosno angažovanje Zapada. Međuetničke napetosti i disfunkcionalne državne strukture takođe prete stabilnosti u BiH", navodi se u izveštaju.\nUz ocenu da je sever Kosova od ključnog značaja, u izveštaju se navodi da sukobi vojnika Kfora i lokalnih Srba krajem 2011. ukazuju na "privrženost etničkih Srba nasilnom otporu pokušajima Kfora da ukloni blokade na severu".\nU dokumentu koji je potpisao direktor Nacionalne obaveštajne službe Džejms Kleper navodi se da će Kosovo i u 2012. biti krhka država iako ga je priznalo više od 80 zemalja među kojima 22 od 27 članica Evropske unije.\n"Kao što smo videli u 2011. nasilje može izbiti uz malo do nimalo upozorenja, posebno u severnim opštinama. Procenjujemo da se ne može osloniti na to da lokalne snage preuzmu ključne zadatke Kfora makar dok Beograd i Priština ne normalizuju odnose", navodi se u izveštaju.\nKrovna američka obavestajna služba u izveštaju o bezbednosnim pretnjama širom sveta procenjuje da će kosovski Srbi i Beograd nastaviti da se protive naporima Prištine da preuzme kontrolu nad severom Kosova.\n"Beograd će politički ograničiti odgovor na oštru retoriku osuđivanja napora Prištine, dok će kosovski Srbi verovatno koristiti sličnu taktiku poput blokada i uličnih protesta koji predstavljaju rizik od izbijanja nasilja", navodi se u izveštaju.


Predsednica Jahjaga je primila danas Ministra spoljnih poslova Lituanije, g-dina Audroniusa Azubalisa - Novosti i Događanja - Predsednik Republike Kosova - Hashim Thaçi\nPredsednica Jahjaga je primila danas Ministra spoljnih poslova Lituanije, g-dina Audroniusa Azubalisa\nPredsednica Republike Kosova, g-đa Atifete Jahjaga primila je danas, Ministra spoljnih poslova Lituanije, g-dina Audroniusa Azubalisa, čija zemlja predsedava Organizacijom za bezbednost i saradnju u Evropu.\nMinistar spoljnih poslova Lituanije je izrazio spremnost njegove zemlje za saradnju i rekao da će Lituanija podržavati Kosovo na putu evropskih integracija i da će deliti iskustva i ekspertizu integracije. On je rekao da će OEBS nastaviti da podržava Kosovo i njene institucije , kao i izrazio je interesovanje za prava zajednica i kulturnom nasleđu na Kosovu.\nPredsednica Republike Kosova, g-đa Atifete Jahjaga, se zahvalila ministru Azubalisu na dočeku koj je joj Lituanija priredila u toku posete, gde je učestvovala na Konferenciju “Žene jačaju demokratiju: najbolje prakse”.\nOna je ocenila značajnim učlanjenje Kosova u OEBS u bliskoj budućnosti.\nPredsednica Jahjaga je rekla da misija OEBS-a na Kosovu, u svom okviru, pružilo podršku u raznim oblastima uključujući podršku reformi izbornog zakona, demokratskom funkcionisanju i izgradnji kapaciteta Skupštine Kosova kao i unapređivanju zakona i reda.\nOna je rekla da je poboljšana komunikacija sa zajednicama na Kosovu i cenila da novo formirane opštine sa srpskom većinom funkcionišu i da građanima srpske zajednice Kosova pružaju svoje usluge.\nPredsednica Jahjaga rekla da je potrebno sprovođenje procesa decentralizacije na severu Kosova i uspostavljanje zakona i reda na tom delu zemlje.


POTVRĐENO: Uhapšen Lale Sekulić i još sedmoro u aferi "Agrobanka"! - Telegraf.rs\n25/08/12 | 10:13\nPOTVRĐENO: Uhapšen Lale Sekulić i još sedmoro u aferi "Agrobanka"!\nNa spisku onih koji su privedeni je i Radoslav Sekulić, vlasnik "Habit farma", sa sinom Duškom. Pored njih saslušani su Dragomir Jovanović, Borka Filipović, Milan Stefanović, Bratislav Mihajlović, Duško Šunjevarić i Dragovan Milinković kao i Nenad Maričić koji je deveti osumnjičeni\nPrivođenje umešanih u aferu "Agrobanka" započelo je jutros, potvrdio je za Telegraf.rs prvi potpredsednik Vlade Srbije Aleksandar Vučić.\nPotvrda je stigla i od direktora policije Milorada Veljovića, koji kaže da je uhapšeno osam osoba u daljem rasvetljavanju slučaja "Agrobanka" i dodao da je u toku privođenje i devete osobe.\n- Među privedenima je biznismen Radoslav Lale Sekulić sa sinom Duškom, a radi se na proveri kredita vrednog 40 do 50 miliona evra.\nDeveta osoba, čije je privođenje u toku, vraćena je s granice - kazao je Veljović i dodao da se u nastavku istrage afere "Agrobanka" očekuje privođenje jos dve osobe, a naredna dana još dve do tri.\nTužilac za organizovani kriminal Miljko Radisavljević potvrdio je da je privedeno sedam osoba iz "Habit farma", kao i da je visina obaveza te firme prema "Agrobanci" 5 milijardi i 500 miliona dinara.\n- Radi se o odgovornim licima u preduzećima 'Habit farm', 'Svis farmacija', 'Svis intermedikal', 'Produkt trejd fajnans', 'Vestern stajl', 'Merkjuri internacional', 'Luton' i 'Novi dani'. Radi se o povezanim pravnim licima koja su bila korisnici kredita i bankarskih garancija u oštećenoj banci. Visina njihovih obaveza prama 'Agrobanci' u ovom trenutku iznosi preko pet milijardi i 500 miliona dinara - rekao je Radisavljević.\nRadisavljević: Saslušan i deveti osumnjičeni\nZavršeno je saslušanje i devetog osumnjičenog zbog nezakonitog poslovanja u "Agrobanci" , a svim osumnjičenima je određeno policijsko zadržavanje od 48 sati. Svi osumnjičeni će sutra biti saslušani u Tužilaštvu za organizovani kriminal- rekao je večeras Radisavljević.\nRadisavljević je rekao da je reč o Nenadu Maričiću, odgovornom licu u više preduzeća, koja su poslovala u sistemu "Habit grupe".\n- Svi osumnjičeni će u toku sutrašnjeg dana biti privedeni tužilaštvu za organizovani kriminal gde će se obaviti njihovo saslušanje i odlučiti o daljem toku krivičnog postupka - objasnio je Radisavljević.\nRasplet u aferi "Agrobanka", počeo je 11. avgusta kada je sudija Posebnog suda odeljenja Višeg suda u Beogradu odredio pritvor osumnjičenima u trajanju do 30 dana, na predlog Tužilaštva za organizovani kriminal.\nTada je uhapšeno devet osoba, a među njima i nekadašnji predsednik Izvršnog odbora "Agrobanke" Dušan Antonić i njegov sin Milan.\n(UŽIVO) "Albanci su tražili da saznaju kada ćemo priznati tzv. Kosovo": Vučić o detaljima sastanka


Za sada nepoznati napadači naneli su teške telesne povrede S. P. oko 22 sata u Surčinu, a on je odmah zatim prevezen u Urgentni centar gde mu je dijagnostikovan prelom lobanje.\nPOGINULIH U UDESIMA NIKAD VIŠE, ŠTA RADI AGENCIJA? Zašto nema preventivnih akcija za smanjivanje nesreća u saobraćaju\nAleksandar B. (42) iz Srbije uhapšen je u italijanskom gradu Komo nakon što je u sredu uveče nožem napao četvoročlanu porodicu koja se šetala kraj jezera nedaleko od vile Omo.\nČovek star četrdeset pet godina poginuo je večeras u "Navipovoj" zgradi u Karađorđevoj ulici u Šapcu.\n"Pokušali su da me zadave, zgrabili su me za vrat i odvukli u kombi", ispričala je policajcima 35-godišnja Srpkinja koju su trojica Nemaca kidnapovala u sredu u centru Torina.\nTroje tinejdžera povređeno je kada je na njih u četvrtak uveče oko 22 sata u selu Salaš Crnobarski kraj Bogatića udario “golf” kojim je upravljao stariji vozač koji je potom pobegao sa lica mesta.\nPripadnici Ministarstva unutrašnjih poslova, Uprave saobraćajne policije, u prethodna tri dana su na auto-putu zaustavili tri vozača zbog nasilničke vožnje, koji su vozili brzinom i do 250 kilometara na čas.\nPOLICIJSKA AKCIJA U KRUŠEVCU Uhapšen Jotka i članovi njegove grupe\nKruševačka policija uhapsila je devet osoba, osumnjičenih da su kao pripadnici organizovane kriminalne grupe izvršili više krivičnih dela ubistva, iznude i pranja novca, saopštilo je danas Ministarstvo unutrašnjih poslova.\nDvogodišnja devojčica preminula je jutros u Zdravstvenom centru u Surdulici nakon što joj je sinoć pozlilo na Vlasinskom jezeru, ali su roditelji morali sami da je transportuju do najbliže zdravstvene ustanove jer su lekari hitne pomoći rekli da ne mogu da dođu na lice mesta.\nDETEKTIV IZNEO TEORIJU O MASAKRU U JABUKOVCU: Ubica je živeo pored žrtava, krvavi pir je dugo planiran\nNepoznati počinioci, koji su na imanju Kazimirovića u Jabukovcu svirepo ubili domaćina Raju, njegovu majku, sestru i sestričinu, iz kuće su osim novca najverovatnije odneli i sva dokumenta žrtve Dragane Jozeljić (53).\nPODELILA INTIMU Jelena Đoković svim ženama otkrila šta joj je POSLAO NOVAK\nDevojka povređena na Zelenom vencu puštena kući


SUPERLIGA SRBIJE: Šamar za crno-bele u Lučanima, Partizan se porazom od Mladosti oprostio od domaćeg prvenstva! (VIDEO) - Domaći fudbal, Fudbal, The Best Of, Top News\nNakon poraza u večitom derbiju i serije od devet vezanih pobeda, fudbaleri Partizana su ponovo poklekli, ovog puta od njih je bila bolja lučanska Mladost, koja je slavila minimalnim rezultatom – 1:0.\nIako su na utakmicu poslednjeg, 38. kola, crno-beli otputovali kao veliki favoriti, tu ulogu nisu uspeli da opravdaju, te se porazom opraštaju od nacionalnog šampionata.\nUtakmica bez rezultatskog značaja za obe ekipe, crno-belima je poslužila kao generalna proba pred finale Kupa Srbije, koje je na programu naredne nedelje, a po svemu prikazanom, trener ‘parnog valjka’ Aleksandar Stranojević verovatno neće biti zadovoljan uoči meča sezone.\nVeoma otovreno se igralo od samog starta utakmice u Lučanima, a prvu veliku priliku imali su domaći preko Radivojevića. Nakon toga su igrači Mladosti još jednom zapretili preko istog igrača, a onda je usledio hladan tuš za crno-bele. Radivojević je prošao po levoj strani, stigao loptu pre nego što je izašla, a na drugoj stativi je Milan Bojović bio na pravom mestu, te je glavom u 24. minutu doneo prednost svojoj ekipi.\nPartizan se probudio nakon primljenog gola i napadao je u nastavku meča, ali je Mladost odlično stajal u defanzivnom u bloku. U nastavku velika šansa za Partizan, koji se u prvom poluvremenu mučio sa završnicom. Nemanja Jović je sam ostao u kaznenom prostoru rivala, ali je šutirao neprecizno. Partizan je mogao do izjednačenja odmah na startu drugog poluvremena, a onda je meč upao u ritam sličnom iz prvog poluvremena.\nPotom je usledio nešto mirnije deo utakmice, a Aleksandar Stanojević je pokušao izmenama da prodrma svoje izabranike. Crno-beli su imali incijativu do kraja, ali ipak nisu uspeli da stvore prave šanse i izbgnu peti poraz u ovoj sezoni.\nFK PartizanMladost LučaniPartizanSuperliga Srbijetrending\nPrethodna vest KAKAV ŠOK: Federer ispao u prvom kolu turnira u Ženevi!\nSledeća vest PUBLIKA ODUŠEVLJENA: Aplauzi za majstora Kavanija, lob sa preko 30 metara! (VIDEO)


PEKING, Kineski multinacionalni konglomerat Vanda Grupa, globalni lider u sektoru privatnih nekretnina i vlasnik najvećeg lanca kino-operatera u svijetu, kupuje televizijska prava za šou program “Nagrada Zlatni globus” od američke kompanije “Dik Klark Prodakšn” za oko 1,0 milijardu dolara, saopšteno je danas.\nNajnoviji sporazum označava ulazak ovog kineskog konglometara, koji se bavi i finansijskom djelatnošću, u televizijsku produkciju, navodi se u saopštenju kompanije i ocjenjuje da je to “veliki korak napred u pomeranju granica na mapi Vandinog poslovanja u industriji zabave”, prenosi agencija Frans pres.\nVanda nastoji da, u svjetlu nesigurnosti na kineskom tržištu nekretnina, transformiše svoje poslovanje, pa je tako ranije ove godine uložila u filmsku industriju kupujući holivudski studio “Ledžendari Entertejment”.\nKompanija “Dik Klark Prodakšen”, nazvana po svom osnivaču, već 30 godina predstavlja najuticajniji brend na američkoj zabavnoj sceni, i pored nagrade Zlatni globus posjeduje televizijska prava na emitovanje raznovrsnih događaja – od izbora Mis Amerike do novogodišnjeg odbrojavanja na njujorškom Tajms Skveru.\nS druge strane, konglomerat Vanda, na čijem je čelu jedan od najbogatijih ljudi Kine Vang Đianlin, počeo je poslovanje u sektoru nekretnina, ali je u poslednjih nekoliko godina diverzifikovao poslovanje ulaskom u djelatnost zabave i sporta.\nBogatstvo Vanga Đianlina (62) prema najnovijoj “Blumbergovoj” rang listi milijardera procjenjuje se na 31,6 milijardi dolara, što ga stavlja na poziciju broj dva najbogatijih Kineza, odmah iza Džeka Maa, osnivača Alibabe, giganta u e-trgovini.\nVanda je prošle godine ostvarila prihod od 44,6 milijarde dolara, a ukupna vrijednost imovine kompanije je iznosila 97,6 milijardi dolara, a kako se navodi u današnjem saopštenju, cilj kompanije je da u naredne četiri godine udvostruči i prihode i vrijednost aktive. Frans pres\nTagovi: autorska pravaDik Klark ProdakšnkinaZlatni globus


Otkazan tradicionalni "Dnevnikov" turnir, nije se prijavilo dovoljno ekipa | Novosadski informativni portal 021\nKako je saopšteno, iako je poslednjeg dana za prijave bilo ekipa koje su najavljivale učešće, organizatori nisu mogli da čekaju njihove uplate, s obzirom na to da je start turnira već kasnio, te se ne bi završio pre početka priprema većine klubova za prolećnu sezonu.\n"Zatajili su najmlađi, koji očigledno nisu zainteresovani za mali fudbal, ni nagrada od 50.000 dinara za pobednika im nije bila motiv", navodi se.\nBile su se prijavile samo četiri ekipe kadeta i dve kod juniora. To organizatore čudi, navodeći podatak da na teritoriji Gradskog fudbalskog saveza Novog Sada postoji 31 škola fudbala, a da svaka ima po nekoliko selekcija.\n"Svesni smo činjenice da mali fudbal više nije popularan kao nekada, ali smo očekivali da će makar zbog tradicije 'Dnevnikov' turnir ipak okupiti zavidan broj ekipa. Poslednjih nekoliko godina na turniru je igralo oko tridesetak seniorskih ekipa, ove godine prijavilo ih se mnogo manje. Svim ekipama koje su uplatili kotizaciju vratićemo novac i pokušaćemo sledeće godine da učinimo dodatne napore i turnir, koji je startovao davne 1961. godine, organizujemo kako bi se tradicija produžila", poručili su organizatori.\nOrganizatori su ranije ukazali na to da je interesovanje za turnir veliko, ali da sve ekipe koje su najavile učešće, to nisu i potvrdile uplatom kotizacije. Seniorske ekipe za kotizaciju su izdvajale 15.000, kadeti 12.000, a pioniri 11.000 dinara.\nOvo nije prvi put da se ekipe povlače sa "Dnevnikovog" turnira. Tako je bilo i 2016. godine, kada se nekoliko ekipa povuklo, jer su bile nezadovoljne organizacijom same sportske manifestacije.\nDa bi ovako nešto moglo da se dogodi naslutilo se i po završetku prošlogodišnjeg turnira, kada je zaključak organizatora bio da su zatajili najmlađi, da je sam kvalitet opao, a da je, nažalost, sve manje publike koja prati ovaj događaj.


Cvijanovićeva: Rekonstrukcija je vještački nametnuta tema – mojKontakt portal – Radio Televizija Kontakt\nPremijerka Republike Srpske Željka Cvijanović izjavila je da vladajuća koalicija ima većinu u Narodnoj skupštini koja podržava Vladu i nju kao premijera, naglasivši da je pitanje rekonstrukcije Vlade jedna od besmislenih vještački nametnutih tema pojedinih medija.\n“Ako bude rekonstrukcije, svi će znati na vrijeme. Sada nije u planu. Ova Vlada je jedina funkcionalna u cijeloj BiH, a pred nama su ozbiljni poslovi koje smo definisali još u ekspozeu i Ekonomskoj politici”, naglasila je Cvijanovićeva.\nUkoliko i bude promjena u Vladi, kaže Cvijanovićeva, one bi značile promjenu šire kadrovske strukture koja treba da obezbijedi efikasnije provođenje definisanih politika.\n“To se više obezbjeđuje promjenama po dubini, uključujući javna preduzeća i razne agencije, nego zamjenom ministara”, rekla je Cvijanovićeva za magazin “Nedeljnik”.\nOna je navela da je prije izbora Vlade postojala namjera da se izvrši organizacijska reforma Vlade kada je riječ o izmjeni Zakona o Vladi, odnosno spajanja nekih ministarstava, ali da to nije bilo izvodljivo.\n“Postoji potreba da se vlada i vladine službe reorganizuju, ali to je neophodno definisati na nivou koalicije za neko kasnije vrijeme, možda na pola mandata, jer u kratkom roku to nije moguće”, pojasnila je Cvijanovićeva.\nOna je napomenula da je u uslovima opšte globalne krize, političke nestabilnosti u regionu, opšte hajke opozicije i stranaca i nakon devet godina vlasti opet formirana Vlada čiju okosnicu čini SNSD sa svojim partnerima DNS-om i SP-om, jer su na proteklim izborima dobile povjerenje građana.\nGovoreći o kontroli i radu ministarstava u Vladi Republike Srpske, Cvijanovićeva je navela da kontrolisanje svakog pojedinačnog ministarstva nikada nije bio njen manir, već je fokus usmjeren na politike i rezultate.\nOna je istakla da je uglavnom zadovoljna postignutim s obzirom na to da su vremena teška, te da se funkcioniše u nekim nenormalnim političkim i ekonomskim okvirima.\n“Mnogo više uradimo nego što uspijemo da to promovišemo, ali i to je dio scenarija opozicije u kojem se nameću besmislene teme da bi se suzio prostor za priču o onome što uspijevamo uraditi uprkos teškom ukupnom ambijentu”, naglasila je Cvijanovićeva.


Radnik počeo pripreme – PETROVIĆ NOVI TRENER :: Dešavanja u Bijeljini ::\n11. avgust 2020. / 14:11\nRadnik počeo pripreme – PETROVIĆ NOVI TRENER\nFudbaleri Radnika krenuli su sa pripremama za drugi dio šampionata BiH a ambicije kluba ostaju iste kao i do sada - plasman u gornji dio tabele i pokušaj ponovnog izlaska u Evropu. Ovo je danas saopštio Predrag Jović predsjednik Skupštine kluba, koji je naglasio da je u klubu došlo do određenih kadrovskih problema, ali da je sve to sastavni dio sporta i da je Radnik trenutno stabilan premijerligaš.\nMladenu Krstajiću ovaj klub duguje veliku zahvalnost za sve ono što je uradio za Radnik. Ostavku koju je podnio iz ličnih razloga predočićemo na Skupštini kluba koja će se održati narednog mjeseca. Do tada bi trebali obaviti razgovore sa određenim ljudima i izabrati novog predsjednika. Upravni odbor nastavlja sa radom a igrački kadar to neće osjetiti jer je već sada obezbjeđeno sve za kompletne prirpeme. Odlazak u Medulin zakazan je za 2. februar, a već su zakazane i prijateljske utakmice, rekao je Jović.\nKako smo i ranije pisali Slobodan Starčević više nije trener Radnika a na njegovo mjesto imenovan je Slavko Petrović, koji će već od sutra preuzeti ekipu.\nNa zahtjev Starčevića dali smo mu slobodne ruke zbog njegovog daljeg angažmana u karijeri a veoma brzo smo uspjeli angažovati iskusnog i provjerenog stručnjaka Slavka Petrovića, dobro poznatog trenera za FK Radnik, istakao je Jović.\nSlavko Petrović rođen je 10. avgusta, 1958,godine u Beogradu, a u svojoj igračkoj karijeri nastupao je za mlađe selekcije Crvene Zvezde, nakon čega je igrao u seniorskom sastavu a potom prešao u Njemačku gdj ej nastupao za Fortunu iz Diseldorfa, Esen te još nekoliko klubova. Kao trener počeo je karijeru Darmštadu, potom radio u Karl Cajsu, Borcu iz Čačka, Radu, Radniku, Željeziničaru i Slobodi.\nU Radniku je boravio od 5. septembra 2014. do 24. avgusta 2016.godine. Kao trener Radnika osvojio je Kup BiH, nakon pobjede u dvomeču sa ekipom Slobode iz Tuzle, a vodio je ekipu na prvom evropskom nastupu Radnika u kvalifikacijama za Ligu Evrope, gdje su eliminisani od ekipe Beroe iz Bugarske.\nPrvu prozivku igrača obavio je Jovo Borković, član stručnog štaba a Slavko Petrović će već sutra preuzeti vođenje ekipe.\nKada je riječ o igračkom kadru, Jović je istakao da neće biti velikih odlazaka iz kluba a nakon dolaska Petrovića biće razgovarano i o eventulanim pojačanjima za drugi dio sezone.


Kremlj: Isporuke „Sputnjika Ve“ drugim državama biće realizovane kada se namiri rusko tržište - 23.06.2021, Sputnik Srbija\nKremlj: Isporuke „Sputnjika Ve“ drugim državama biće realizovane kada se namiri rusko tržište\nNemoguće je istog trena zadovoljiti kompletnu potražnju za vakcinom protiv virusa korona „Sputnjik Ve“ (Sputnik V) u inostranstvu, obaveze Moskve prema stranim... 23.06.2021, Sputnik Srbija\nPortparol ruskog predsednika je istakao da u Rusiji neće doći do deficita vakcina protiv kovida 19.„Smatramo da ne bi trebalo da dođe do nestašice i da je neće biti“, odgovorio je Peskov na pitanje novinara kako administracija predsednika procenjuje mogući rizik deficita vakcina u zemlji.S tim u vezi, precizirao je da se proizvodi dovoljno vakcina protiv korone u Rusiji, a da će mogući nedostatak u ruskim regionima biti dopunjen narednih dana.Prema proceni Peskova, potencijalni nedostatak preparata u regionima može da bude povezan sa logističkim pitanjima i povećanjem potražnje za vakcinacijom.„To su privremene logističke poteškoće“, dodao je.Neće biti lokdauna u RusijiŠto se tiče pitanja uvođenja lokdauna zbog pogoršanja situacije sa virusom korona u Rusiji, Peskov je rekao da se tako nešto ne razmatra na federalnom nivou.Kako je rekao, Kremlj nema informacije bilo koji od šef regiona razmatra zatvaranje.Operativni štab za borbu protiv virusa korona saopštio je da je broj obolelih od kovida 19 u Rusiji povećan za 17.594 u poslednja 24 sata, što znači da je od početka pandemije u zemlji ukupno registrovano 5.368.513 zaraženih.Ranije je gradonačelnik Moskve Sergej Sobjanjin na sastanku sa ugostiteljima izjavio da su gradske vlasti blizu odluke da se pooštre mere u borbi protiv kovida, jer kapaciteti bolnica nisu beskonačni.Pročitajte još:\nrusija, svet, vesti, dmitrij peskov, potražnja, sputnjik ve (sputnik v)\n15:19 23.06.2021 (Osveženo: 16:07 20.09.2021)\nNemoguće je istog trena zadovoljiti kompletnu potražnju za vakcinom protiv virusa korona „Sputnjik Ve“ (Sputnik V) u inostranstvu, obaveze Moskve prema stranim partnerima u vezi sa obezbeđivanjem preparata ispunjavaće se postepeno jer je vakcinacija stanovnika Rusije prioritet vlasti, izjavio je portparol Kremlja Dmitrij Peskov.\n„S obzirom da je apsolutni prioritet unutrašnja potrošnja i zadovoljavanje potreba Rusije - vakcinacija ruskog stanovništva, upravo se na njega usredsređuju proizvođači i naši resori. Nije moguće odmah zadovoljiti apsolutno svu potražnju u inostranstvu, ali vremenom će sve obaveze biti ispunjene“, prokomentarisao je Peskov pisanje argentinskih medija o navodnoj nestašici druge komponente ruske vakcine u zemlji.\nPortparol ruskog predsednika je istakao da u Rusiji neće doći do deficita vakcina protiv kovida 19.\n„Smatramo da ne bi trebalo da dođe do nestašice i da je neće biti“, odgovorio je Peskov na pitanje novinara kako administracija predsednika procenjuje mogući rizik deficita vakcina u zemlji.\n30 Maj 2021, 15:14\nS tim u vezi, precizirao je da se proizvodi dovoljno vakcina protiv korone u Rusiji, a da će mogući nedostatak u ruskim regionima biti dopunjen narednih dana.\nPrema proceni Peskova, potencijalni nedostatak preparata u regionima može da bude povezan sa logističkim pitanjima i povećanjem potražnje za vakcinacijom.\n„To su privremene logističke poteškoće“, dodao je.\nNeće biti lokdauna u Rusiji\nŠto se tiče pitanja uvođenja lokdauna zbog pogoršanja situacije sa virusom korona u Rusiji, Peskov je rekao da se tako nešto ne razmatra na federalnom nivou.\nKako je rekao, Kremlj nema informacije bilo koji od šef regiona razmatra zatvaranje.\nOperativni štab za borbu protiv virusa korona saopštio je da je broj obolelih od kovida 19 u Rusiji povećan za 17.594 u poslednja 24 sata, što znači da je od početka pandemije u zemlji ukupno registrovano 5.368.513 zaraženih.\nRanije je gradonačelnik Moskve Sergej Sobjanjin na sastanku sa ugostiteljima izjavio da su gradske vlasti blizu odluke da se pooštre mere u borbi protiv kovida, jer kapaciteti bolnica nisu beskonačni.


Turska policija efikasna protiv LGBT provokatora (VIDEO) – The Balkantimes Press\n02/06/2022 Balkantimes.Press\t72 Views20. maja 2022. godine, Boğaziçi Üniversitesi, Boğaziçi Univerzitetu, koji su pokušali da organizuju takozvanu paradu ponosa, protiv LGBT provokatora, Turska policija efikasna, turska policija uspješno je reagovala, u Istanbulu, U petak, uhapsila na desetine studenata, video\nU petak, 20. maja 2022. godine, turska policija uspješno je reagovala i uhapsila na desetine studenata koji su pokušali da organizuju takozvanu paradu ponosa na Boğaziçi Univerzitetu (Boğaziçi Üniversitesi) u Istanbulu\nTurska policija efikasna protiv LGBT provokatora (VIDEO). Foto: republikaturkiye.com\nKako izvještava američki Washington Post, uhapšeni su svi učesnici koji su pokušali da organizuju pomenutu paradu.\nO broju uhapšenih provokatora navode se različite cifre, tako da prema jednim izvorima imamo brojku od pedeset, a prema drugim od sedamdeset uhapšenih provokatora.\nKako navodi portal ahvalnews.com, organiziranje svih LGBT skupova i događaja, među kojima spada i takozvana parada ponosa, zabranjeno je u Türkiye još od 2015. godine.\nMusa: “U što većem broju na Anti lgbt skup”\nOrbanov EU parlamentarac, aktivan borac protiv LGBT, prisustvovao gej orgijama i kršio lockdown, našli mu i drogu\nKada su u pitanju tolerancija prema LGBT osobama i prava koja imaju u Evropi, dostupan je izvještaj koji je za ovu godine objavila ILGA – International Lesbian, Gay, Bisexual, Trans and Intersex Association (Međunarodna lezbijska, gej, biseksualna, trans i interseks asocijacija).\nPrema tom izvještaju Türkiye zauzima drugo mjesto u Evropi, i to odmah nakon Azerbejdžana, kao najgore mjesto po pitanju prava LGBT osoba.\nZloupotreba univerziteta – širenje LGBT propagande\nŠto se tiče Boğaziçi Univerziteta, ovo nije prvi slučaj kada je turska policija morala da reaguje zbog LBGT provokatora koji studiraju na pomenutom univerzitetu. Naime, kako piše BBC, krajem januara 2021. godine turska policija je uhapsila četiri studenta koja su učestovala u provokaciji i vrijeđanju vjerskih osjećanja dvije milijarde muslimana u svijetu.\nRadi se o tome da su ti provokatori naslikali sliku u kojoj prikazuju Kabu, a iznad (ili pored) nje simbole duginih boja, odnosno simbole koji se zloupotrebljavaju za promovisanje LGBT populacije. Ovakva uvreda nije mogla proći nekažnjeno, te su studenti odmah uhapšeni.\nMeđutim, žalosno je to da su neki mediji ovaj događaj prenijeli kao hapšenje studenata zbog navodnog umjetničkog djela, ne uzimajući u obzir činjenicu da su ovim “umjetničkim” nedjelom uvrijedili osjećanja više od dvije milijardi muslimana širom svijeta.\nGovoreći dalje o Boğaziçi Univerzitetu, javnost u Türkiye nije iznenađena da mnoge LGBT provokacije dolaze upravo sa ovog mjesta. Naime, radi se o tome da je ovaj univerzitetu osnovan još polovinom devetnaestog vijeka, tačnije 1863. godine. Ova institucija osnovana je pod nazivom Robert Koledž, prema jednom od osnivača ove institucije po imenu Christopher Robert, i taj naziv je zadržala sve do 1970. godine.\nU nastavku možete pogledati snimak u kojem je prikazano hapšenje LGBT provokatora.


PRESEK - Prvi uspeh: Teodora ide u Frankfurt - Vesti iz Kragujevca i Šumadije - Pressek.rs\nPrvi uspeh: Teodora ide u Frankfurt\nUtorak, 9. maj 2017.\nTeodora Vranješević, devetogodišnja Kragujevčanka, zbog koje se na noge digla cela Srbija, otputovaće na lečenje u Frankfurt. Nemačka klinika prihvatila je da devojčicu primi na lečenje čim porodica uplati 150.000 evra, a ta suma je, zahvaljujući brojnim donacijama, već prikupljena.Ipak uslov klinike je da se celokupan iznos od 350.000 evra uplati do kraja maja.\n- Sa klinike dr Badera su nas obavestili da će Teodoru da prime na pripremu za presađivanje koštane srži čim uplatimo 150.000 evra. Zahvaljujući vama, taj novac je prikupljen i Teodora će do kraja ove nedelje biti u Nemačkoj. Uslov klinike je da će transplantaciju obaviti po uplaćenom celom iznosu, a rok za to je kraj maja. Samo malo nas još deli od pobede, Hvala vam svima!, obajvila je porodica Vranješević, na zvaničnom sajtu za prikupljanje pomoći.\nDonacije porodici Vranješević mogu se uplatiti na račune:\nPored dinarskih i deviznih računa, novac za Teodorino lečenje može se donirati i putem SMS poruka – slanjem poruke (upisivanjem broja 292) na telefonski broj 3030.\nTeodora je obolela od mijeloidne leukimeje, od maja prošle godine, lečila se na Institutu za zdravstvenu zaštitu majke i deteta „Dr Vukan Čupić“ u Beogradu Teodora je prošla pet ciklusa hemioterapije, ali brojne komplikacije sprečile su željene rezultate.


Komisija za zaštitu konkurencije: Prointer kažnjen sa 6,7 miliona dinara, nema monopola | Insajder\nKomisija za zaštitu konkurencije: Prointer kažnjen sa 6,7 miliona dinara, nema monopola\nKomisija za zaštitu konkurencije kaznila je preduzeće Prointer sa 6,7 miliona dinara jer je preuzelo firmu Alti bez njene saglasnosti.\nFoto: prointer.rs / Prointer\nKomisija je ovaj postupak ispitivanja koncentracije sprovedene suprotno Zakonu o zaštiti konkurencije pokrenula decembra 2016. godine, ali tek nakon pitanja Insajdera da li je Prointeru odobrena kupovina 100 odsto imovine firme Alti.\nKako se ispostavilo, Komisija o toj kupovini nije bila informisana zbog čega je i započet postupak ispitivanja koncentracije.\nUtvrđeno je da je 1. juna 2016. godine u Agenciji za privredne registre kao vlasnik 100 odsto udela u firmi Alti upisan Prointer.\nZakon o zaštiti konkurencije predviđa da učesniku na tržištu koji ne prijavi koncentraciju, a dužan je da to učini, Komisija za zaštitu konkurencije može da izrekne kaznu u iznosu do deset odsto ukupnog prihoda na teritoriji Srbije, u prethodnoj godini.\nKomisija je inače prvo preduzeću Prointer, čiji je vlasnik Slobodan Kvrgić, januara 2015. godine po hitnom postupku odobrila kupovinu 50 odsto vlasništva firme Alti, u čijem sastavu posluju lanci maloprodajnih objekata računarske opreme Vin Vin (Win Win Computer Shop) i Emi (Emmi).\nPredstavnici opozicije su tada navodili da je na ovaj način celokupno IT tržište Srbije stavljeno pod monopol bliskih saradnika premijera Srbije Aleksandra Vučića i Slaviše Kokeze.\nMeđutim, Komisija za zaštitu konkurencije je tada utvrdila da nije povređena konkurencija na tržištu a isti zaključak se navodi i u danas objavljenom rešenju o kažnjavnju Prointera zbog neprijavljivanja kupovine 100 odsto kapitala Altija.\n„Komisija je, prilikom određivanja visine mere, imala u vidu da navedena koncentracija ne bi izazvala negativne posledice i da bi ona, da je bila prijavljena u skladu sa zakonskom obavezom, bila odobrena“, navodi se na sajtu Komisije.\nPrema istraživanju Insajdera, kompanija Prointer u poslednje tri godine beleži ogroman rast zahvaljujući pre svega brojnim milionskim ugovorima sa državnom upravom i javnim preduzećima.\nDok je Komisija sprovodila postupak ispitivanja monopolskog položaja Prointera, a samo u prvih pet meseci ove godine Prointer je s državnim organima i javnim preduzećima sklopio ugovore za skoro 40 novih nabavki, vrednosti preko tri miliona evra.\nKompanija je kažnjena sa 6,7 miliona dinara, odnosno nešto više od 55 hiljada evra.\nKako je Prointer rastao\nProinter je trenutno jedna od najuspšnijih kompanije u Srbiji na jednom od najbrže rastućih tržišta - informacionih tehnologija.\nNa zvaničnom sajtu Prointera navodi se da je kompanija osnovana 2005. i da je za „kratak period postala vodeća kompanija na polju informacionih tehnologija“. Partnerske odnose s liderima na svetskom IT tržištu ističu kao prednost jer im to omogućava da „u potpunosti izađu u susret svim klijentima“. Navode i da su njihovi klijenti najveće domaće industrijske i komercijalne kompanije, kao i državna administracija i javna uprava.\nMeđutim, u posebnom odeljku među klijentima navode uglavnom najveće državne kompanije, poput Telekoma, EPS-a, Jugoimporta, Upravu carina i slične, dok je Deleze jedini veliki klijent iz privatnog sektora.\nPrema analizi Insajdera, ova kompanija je u poslednje tri godine pobedila na oko 250 tendera, a tokom decembra 2016. gotovo svakog radnog dana dobijala je jedan posao od države, odnosno od javnih i državnih preduzeća i institucija.\nPoložaj ove kompanije najbolje se može videti iz podatka da je tokom 2012. Prointer pobedio na jednom, a 2016. na 150 tendera - od uvođenja informacionih sistema do nabavke računara i tonera.\nJedan od najvećih klijenata Prointera je i javno preduzeće EPS.\nEDB i Elektro-Vojvodina su između ostalog od Prointera nabavili softver SAP. Umesto da ovaj program kupe od proizvođača nabavka je realizovana preko Prointera kao posrednika. Kako je za Insajder potvrdio Branko Kovačević, dugogodišnji dekan i profesor Elektrotehničkog fakulteta koji je od 2014. predsednik nadzornog odbora EPS, softver SAP, iako je plaćen Prointeru više miliona evra, EPS do sada nije implementirao.\nPrema istraživanju Insajdera, Prointer je preko firme Alti, početkom jula 2017. za 915 000 evra kupio i kompaniju Eurosalon fabrika čije je vlasnik bio Slaviša Kokeza, predsednik Fudbalskog saveza Srbije i član SNS.\nSlaviša Kokeza je odbio da za Insajder govori o svojim vezama sa Prointerom.


LEKAR NA SELU - KONJUŠA, BEČEVICA\n24.05.2017. godine, lekari Doma zdravlja "Danica i Kosta Šamanović", sproveli su u delo akciju "Lekar na selu", posetom gornjogružanskim selima Konjuša i Bečevica. Kao i u prethodnim slučajevima odziv zainteresovanih korisnika usluga je bio veliki.\nAkcija se nastavlja i dalje obilaskom gružanskih sela...\nOdgovor zdravstvenog sektora na rodno zasnovano nasilje -SEMINAR ARANĐELOVAC\nLEKAR NA SELU - KNEŽEVAC\nU okviru akcije "Lekar na selu", 16.05.2015. godine organizovani su lekarski pregledi pacijenata u selu Kneževac. Meštanima je rađeno merenje nivoa šećera u krvi, krvnog pritiska kao i EKG i auskultatorni pregledi. Pravo na ovu vrstu pregleda imaju svi zainteresovani bez obzira na ažurnost zdravstvenih isprava.\nLEKAR NA SELU - BARE I KIKOJEVAC\nPo treći put, lekari Doma zdravlja "Danica i Kosta Šamanović", sproveli su u delo akciju "Lekar na selu", posetom gornjogružanskim selima Bare i Kikojevac. Kao i u prethodnim slučajevima odziv zainteresovanih korisnika usluga je bio veliki.\nAkcija se nastavlja 16. maja posetom selu Kneževac (Dom kulture od 9-11h)\nLEKAR NA SELU - GUBEREVAC I LESKOVAC\nUspešna realizacija akcije "Lekar na selu", nastavljena je 25.04.2015. godine organizovanjem lekarskih pregleda pacijenata u mestima Guberevac i Leskovac. U okviru pregleda meštanima je rađeno merenje nivoa šećera u krvi, krvnog pritiska kao i EKG i auskultatorni pregledi. Kao i inače u toku ove akcije, pravo na preglede imali su svi zainteresovani bez obzira na ažurnost zdravstvenih isprava.\nLEKAR NA SELU - BAJČETINA\nU okviru akcije "Lekar na selu", 18.04.2015. godine organizovani su lekarski pregledi pacijenata u selu Bajčetina. U okviru pregleda meštanima je rađeno merenje nivoa šećera u krvi, krvnog pritiska kao i EKG i auskultatorni pregledi. Pravo na ovu vrstu pregleda imaju svi zainteresovani bez obzira na ažurnost zdravstvenih isprava.\nAkcija se nastavlja 25. aprila posetom selima Leskovac i Guberevac.


Albanci najavljuju nove ciljeve: Ilirida, Malesija, Ćamerija... - Sputnjik Srbija\n16:33 10.11.2018 (osveženo 16:34 10.11.2018) Preuzmite kraći link\nU organizaciji Udruženja „Ćamerija“ u Prištini je održan marš za ujedinjenje Albanaca iz Preševa, Bujanovca i Medveđe sa Kosovom.\nMaršu je prisustvovalo nekoliko stotina Albanaca iz opština sa juga Srbije. Oni su na maršu izrazili želju za ujedinjenjem i nosili transparentne na kojima je pisalo: „Dolino, Albanija je sa tobom“, „Dolino, Kosovo je sa tobom“ i „Dolino, Sandžak je sa tobom“.\n„Vi ste ćelija sa svih nacionalnih teritorija Albanaca. Ovo je istorijski momenat gde dolinu Preševa snažno podržavaju svi Albanci. Podrška za ponovno ujedinjene sa Kosovom, sa zemljom na kojoj nam je mesto od davnina“, rekao je predsednik Demokratske partije Albanaca iz Preševa Ragmi Mustafa.


SIPA uhapsila majora bivše vojske RS-a, najavljeni protesti u ovom bh. entitetu\nIz SIPA se još uvijek nisu detaljnije oglasili o ovom hapšenju. No, kako javlja Dnevni avaz, SIPA je jutros obradila još jednu osobu u Doboju vezano za ove zločine.\nPripadnici Državna agencije za istrage i zaštitu (SIPA) jutros su uhapsili majora bivše Vojske RS-a Ratka Đurkovića. On je uhapšen jutros u porodičnoj kući u Ugljeviku, javlja Dnevni avaz.\nOn se sumnjiči za ratne zločine nad bošnjačkim stanovništvom na Tursunovom Brdu kod Teočaka. Iz SIPA se još uvijek nisu detaljnije oglasili o ovom hapšenju. No, kako javlja Dnevni vaz, SIPA je jutros obradila još jednu osobu u Doboju vezano za ove zločine.


'Spreman sam da idem u Hag, imam tone materijala koji dokazuju ko je proteran s Kosova'\nIzvor: B92, 16.Dec.2019, 08:47\nBeograd -- Ministar spoljnih poslova i lider SPS-a izjavio da Pacolijev savetnik Jetljir Ziberaj gnusno laže o nekakvim dokumentima socijalista o progonu Albanaca.\nBez obzira na sve, spreman sam da odem u Specijalni sud za zločine OVK, imam tone materijala koji najbolje govore o tome ko je koga proterao sa KiM, rekao je Ivica Dačić za "Novosti".\nOn je tako odgovorio Ziberaju koji je prethpdno izjavio da poseduje zapisnik sa sednice IO SPS iz februara 1999. koji navodno >> Pročitaj celu vest na sajtu B92 << sadrži nameru da se "prikrije masakr i masovno proterivanja Albanaca i da bi to trebalo da posliuži kao osnov za pozivanje Dačića u Specijalni sud".\n"Koliko je Kosovo država, toliko je verodostojan i taj izveštaj SPS o kojem halucinira Ziberaj. Ali nije halucinacija, na žalost, nego realno stanje da više od 200.00 proteranih Srba sa Kosova i Mertohije dve decenije ne može da se vrati kući", reako je Dačić.\nDanas: Dačić: Spreman sam da svedočim u Hagu\nŠef srpske diplomatije i lider SPS-a Ivica Dačić izjavio je da Pacolijev savetnik Jetljir Ziberaj gnusno laže o nekakvim dokumentima socijalista o progonu Albanaca...Bez obzira na sve, spreman sam da odem u Specijalni sud za zločine OVK, imam tone materijala koji najbolje govore o tome ko je koga...


U cilju jačanja uloge građana i organizacija civilnog društva, u okviru ALDI pilot projekta, željeli smo obezbijediti jačanje uloge građana i organizacija civilnog društva u procesu kreiranja javnih politika što je rezultiralo i pokretanjem ove stranice.\nJedan od osnovnih ciljeva bio je da se obezbijedi bolja komunikacija između nevladnih organizacija, te nevladinih organizacija i građana.\nKako bi nastavili sa ostvarivanjem ovog cilja i informisanjem javnosti o javnoj potrošnji odlučili smo na ovoj stranici objavljivati izvještaje i informacije o monitoringu javne potrošnje svih nivoa vlasti u BiH. Na ovoj stranici moći ćete pronaći informacije koje su povezane sa potrošnjom budžetskih sredstava na Institucija BiH, entiteta F BiH i RS, te 10 kantona u F BiH za period 2007. – 2010. godina.\nProjekat ‘’Monitoringom javne potrošnje do efikasne vlade’’ je kreiran sa namjerom da pozitivno doprinese rješavanju problema neefikasne, netransparentne, neplanske i neodgovorne potrošnje budžetskih sredstava sa kojima raspolažu vlasti na nivou Bosne i Hercegovine, entiteta i kantona. Trenutne aktivnosti odnose se na prikupljanje informacija i analizu budžetske potrošnje svih nivoa vlasti za 2009. i 2010 godinu, koja će po završetku biti objavljena na ovoj stranici.\nNakon finalizacije analize za 2010. godinu počet će se sa izradom analize budžetske potrošnje za period 2007. – 2010. godina koja će biti objavljena u periodu avgust - septembar kako bi pomogla građanima da se lakše odluče na predstojećim izborima u smislu informisanja o tome gdje su potrošena budžetska sredstva u ovom četverogodišnjem periodu.


Mladi ragbisti Vršca pokazali srce u Mađarskoj - eVršac\nOmladinci Gradskog ragbi kluba Vršac, mlađi od 14 godina, pojačali su Ragbi klub Warriors iz Temišvara i učestvovali u osvajanju drugog mesta na jakom internacionalnom turniru u mađarsakom Kečkemetu, na kom su okupile ekipe iz sedam zemalja.\nPredsednik Gradskog ragbi kluba Vršac Darko Trailović, koji je zajednom sa Đuricom Lazom Benečom, sve vreme boravio sa mladim igračima, kaže da je organizacija turnira bila odlična, od smeštaja do samog takmičenja.\nSvaka ekipa je uz sebe imala studenta koji je vodio računa da se ima dovoljno hrane, sokova, vode, da pozove doktor ako treba. Igralo se na potpuno novom Sportskom centru, na tri terena, u tri kategorije, U18, U16 i U14, kaže Trailović.\nBeneč dodaje da su u kategoriji U14 za Warriors iz Temišvara igrali Vuk Pupavac i Nikola Remeljej Putnik.\nU izuzetno teškoj finalnoj utakmici izgubili su za samo jedan esej. U kategoriji U 16 nastupili su Predrag Mišić i Adrian Daniel Božin, ali su se morali zadovoljiti petim mestom, kaže Trailović.\nTrailović i Beneč ističu da je ovo veliko internacionalno iskustvo za mlade ragbiste iz Vršca, koji su se, pored dobre igre, istakli lepim i sportski korektnim ponašanjem, što je odlika samo pravih ragbista. Ovi momci su ponos i budućnost Gradskog ragbi kluba Vršac.


Gusari oteli brod sa više od 2.000 automobila\nNa brodu "Azijska slava", koji su somalijski gusari oteli pre četiri dana u Indijskom okeanu, nalazi se 2.405 južnokorejskih automobila, među kojima 2.388 tipa "hjundai" i "kia", objavio je danas...\nGusari oteli grčki brod\nSomalijski gusari oteli su grčki brod "Navios Apolon" sa 19 članova posade u vodama nedaleko od Sejšelskih ostrva u Indijskom okeanu, saopštila je u utorak grčka lučka policija.\nFilm o otmici Džimija Hendriksa\nU planu je snimanje filma o otmici Džimija Hendriksa septembra 1969. godine koju je navodno inscenirao menadžer legendarnog rokera. Priča o Hendriksovom “izgubljenom vikendu” zvaće se...\nOtmicama i iznudama "zaradili" milion €\nBeogradska policija je uhapsila petoricu članova organizovane kriminalne grupe zbog sumnje da su u dužem vremenskom periodu u Beogradu izvršili više otmica i iznuda, saopštilo je Ministarstvo...\nBerbatov na meti mafije\nFudbaler Mančester junajteda Dimitar Berbatov pobegao je pre dve nedelje iz Sofije s porodicom, pošto je lokalna mafija zapretila da će da otme ženu i kćerku bugarskog reprezentativca.\nOteta dva humanitrana radnika\nDvojica humanitarhih radnika iz Francuske oteto je na severoistoku Centralnoafričke Republike, saopšteno je iz francuske humanitarne organizacije "Triangl".\nPronađen novinar ubijen pre 24 godine\nFilipini: Otmičari ubili najmanje 21 osobu\nUhapšene četiri osobe zbog otmice\nPolicija je uhapsila četiri osobe zbog sumnje da su provalile u stan i oteli vlasnika, od koga su tražili i 41.000 evra, saopštilo je u petak Ministarstvo unutrašnjih poslova.\nOslobođen irski sveštenik na Filipinima\nOteti irski sveštenik oslobođen je danas na južnim Filipinima, saopštili su visoki crkveni zvaničnici i pobunjenička muslimanska grupa.\nOtmičar zaustavljen na putu ka Albaniji\nNa graničnom prelazu Klek kod Metkovića u Hrvatskoj otkriven je 39-godišnji državljanin Nemačke, koji je u Augsburgu oteo svoju suprugu i troje maloletne dece, nameravajući da ih prebaci u...\nA. David 0 komentara\nLažirali otmicu da uzmu 50.000 dolara\nJasmin Osmanović (25), koji živi na Floridi, zajedno sa svojom 12 godina starijom ljubavnicom Kvin Grej pokušao je da prevari njenog supruga tvrdeći da mu je supruga kidnapovana i da mora da...


U ovom telu koje je preuzelo rukovođenje prestonicom do narednih izbora našli su se Siniša Mali, tada kao nestranačka ličnost i „prvi među jednakima“ (predlog SNS), zatim Nikola Nikodijević (SPS), Andreja Mladenović (DSS), Tatjana Pašić (DS) koja je ubrzo podnela ostavku i Nebojša Čović (predlog SNS).\nA za sekretara Privremenog organa, na prvoj sednici, izabran je Goran Vesić.\nVeć na prvi pogled može se videti da su troje od njih i danas na veoma visokim funkcijama u Gradu Beogradu. Goran Vesić je zamenik gradonačelnika, Andreja Mladenović, koji je u međuvremenu prešao u Samostalni DSS i priklonio se naprednjacima, sada je pomoćnik gradonačelnika, a Nikola Nikodijević koji je bio šef odborničke grupe SPS u Skupštini grada, u vreme koalicije DS-SPS, sada je prvi čovek gradskog parlamenta.\nSednica Privremenog organa 2013.\nPosle odrađenog čevorogodišnjeg mandata Siniša Mali je prešao u ministarske vode (ministar finansija), a Nebojša Čović se okrenuo sportu i predsednik je KK Crvena zvezda.\nPrivremeni organ je rukovodio prestonicom do 24. aprila 2014, kada je Siniša Mali izabran za gradonačelnika Beograda.


'Priština se kune da će da zaštiti srpske crkve, a ne može da sačuva ni srpske grobove'\nIzvor: B92, 14.Jun.2021, 13:38\nKako se navodi u saopštenju za medije direktora Kancelarije za KiM Petra Petkovića, da su grobovi osknavljeni primetio je Dušan Stojanović, koji je otišao majci da zapali sveću.\nPrema navodima saopštenja, ovo groblje učestalo se nalazi na udaru vandala. Šta porodice nekako poprave, albanski ekstremisti >> Pročitaj celu vest na sajtu B92 << preko noći poruše o čemu svedoči i slučaj porodice Šarić, čije su humke učestalo rušene.\n"Iz dana u dan svedočimo aktu bezumlja i nasilja kojem su Srbi na Kosovu i Metohiji izloženi više od dve decenije, a koje danas dobija iznova i svoju insitucionalnu podršku od strane albanskih političara u Prištini", poručio je Petković.\nKako je dodao, nesporno je da političari u Prištini svojim zapaljivim izjavama, neodmerenim reakcijama i odbijanjem dijaloga inspirišu ovakve incidente, koji se po pravilu prelamaju preko leđa Srba koji žive južno od Ibra.\n"Realnost u kojoj Srbi žive jeste da gotovo da nema ni jednog jedinog nadgrobnog spomenika ili krsta koji nije oštećen na groblju u Orahovcu, a isto tako gotovo da ne prođe ni jedan jedini dan da se ne dogodi neki incident na prostoru Kosova i Metohije, čije su mete Srbi, njihova imovina, crkve i grobovi, Ovom gnusnom događaju prethodilo je skrnavljenje Hrama Hrista Spasa u Prištini, na kome su ispisani pogrdni grafiti 'Isus mrzi Srbe' i 'Simbol šovinizma' pred očima kosovske policije", istakao je Petković.\nKako je dodao direktor Kancelarije za KiM, očigledno je da "antisrpsko raspoloženje, praćeno izraženim verskim ekstremizmom, uzima maha u Prištini, koja svojim (ne) delima direktno inspiriše i navodi na ovakve slučajeve".\n"Kako se to Priština kune da će zaštiti srpske crkve kada ne može da sačuva ni srpske grobove? Kakav to suživot navodno grade uz pomoć međunarodne zajednice kada ni za mrtve Srbe na Kosovu i Metohiji nema mira?", upitao je Petković.


Vesti online / Srpski informativni portal / Užice: Novinar uboden nožem u zgradi Skupštine grada\n13:41 >> 17:19h\nNapadač iz užičke Skupštine\n- Đokić je zadobio jedan ubod sa leve strane grudnog koša, posle zahvata je bio na intezivnoj nezi, a nedavno je premešten na odeljenje - rekla je portparol Zdravstvenog centra Užice Danijela Vasiljević.\nPokušaj ubista dogodio se na sastanku koji je potpredsednik Skupšine Srbije Vladimir Marinković držao sa privrednicima užičkog regiona. U trenutku kada je Marinković izašao ispred sale da se obrati novinarima, u holu se pojavio D. G. i krenuo nožem na potpredsednika Skupštine.\nMarinković je uspeo da eskivira udarac, u tom trenutku neko je bio pribran pa je napadača udario u glavu stativom od kamere. Napadač se ipak pridigao i nožem ubo Đokića koji je pokušavao da smiri strasti.\nPošto je nožem povredio Đokića, napadač je nesmetano napustio zgradu Skupštine opštine, ali je posle 400 metara uhapšen.


TEŠANJ: OBAVJEŠTENJE ZA REDOVNE STUDENTE - Tešanj.ba\nTEŠANJ: OBAVJEŠTENJE ZA REDOVNE STUDENTE\nObavještavamo redovne studente sa područja općine Tešanj koji su aplicirali za dodjelu pomoći u školovanju iz Budžeta Općine Tešanj ili dodjelu stipendija putem Ministarstva obrazovanja Zeničko-Dobojskog kantona, da su obje procedure okončane, te da je u toku dostava Rješenja studentima o priznavanju prava.\nKada su u pitanju sredstva Općine Tešanj, ista su odobrena u kompletnom iznosu te će biti uplaćena na račun korisnika u jednoj tranši do kraja ove sedmice. Isplata prve rate sredstava za stipendije koja su odobrena od strane Ministarstva obrazovanja također će biti uplaćena na račune korisnika do kraja ove sedmice, a preostale dvije rate će biti uplaćivane po prispjeću sredstava iz Kantona.\nNapominjemo da je Općina Tešanj u ovoj studijskoj godini zbog promjene procedure Ministarstva obrazovanja morala prilagoditi i svoju proceduru, budući da je to bio uvjet da imamo isti tretman kao i ostale Općine u smislu korištenja sredstava iz Budžeta Zeničko-Dobojskog kantona. To je izazvalo određena kašnjenja u isplati sredstava studentima a što do sada nije bila praksa kada su u pitanju sredstva općine Tešanj.\nStudentima želimo mnogo uspjeha i zdravlja u nastavku školovanja\nPrethodni članakIz dva stana u Krndiji ukradena veća količina nakita


Grad Zrenjanin - Građani obišli postrojenje za prečišćavanje vode\nPočetna / Građani obišli postrojenje za prečišćavanje vode /\nGrađani obišli postrojenje za prečišćavanje vode\nGrađani koji su to želeli, obišli su danas, na poziv “Vodovoda i kanalizacije”, postrojenje za prečišćavanje pijaće vode, zajedno sa direktorom tog preduzeća Ivanom Devićem, predstavnikom investitora, firmom “Sinertek”, kao i stručnjacima iz te oblasti.\nPrilikom obilaska predočen im je rad postrojenja i upoznati su sa tehnološkim procesom koji se na tom mestu odvija, a bili su u prilici i da postave pitanja. Ono što ih je najviše zanimalo jeste koliko će ubuduće plaćati vodu iz gradskog vodovoda, odakle se crpi voda, kakvog je ona kvaliteta, gde će biti odlagan otpad iz postrojenja, kao i koliki je kapacitet novog postrojenja i hoće li sadašnja vodovodna mreža biti smetnja u isporuci vode odgovarajućeg kvaliteta.\nIvan Dević je nakon obilaska postrojenja rekao da je ono spremno, ali da je problem u “vršenju sukoba nadležnosti između Pokrajine i Republike koji se ovih dana rešava”.\n- U ovom trenutku niko ne može da kaže koliko će to trajati, a prema nekim najavama, broji se danima, a za mene je bitna činjenica da postrojenje radi, sve amalize u hemijsko-bakteriološkom smislu se rade i svi rezultati su izvanredni i mirno čekamo trenutak kada će zabrana biti skinuta - rekao je Dević.\nOn je naglasio da i sada voda u gradskom vodovodu zadovoljava sve kriterijume, ali da administrativno nije za upotrebu.\nPredstavnik investitora - firme Sinertek, Nenad Obradović, rekao je da je ovo postrojenje jedno od najvećeg tog tipa u Evropi i da voda koja se odatle dobija zadovoljava ne samo evropske, već i mnogo strože kriterijume Srbije.\nUkazao je da je postrojenje u potpunosti spremno od 1. septembra i da su svi tehnički uslovi ispunjeni, ali da postoji nesklad između zakonskih regulativa koji se trenutno rešavaju.\n- Ministarstvo nam daje saglasnost da možemo, pokrajinski sekretarijat kaže da ne možemo to da radimo, našli smo moguće rešenje i čekamo na odgovor. Nas svaki dan stajanja košta, šaljemo vodu u sistem, radimo besplatno i ja moram da stanem sa radom jer ne mogu da opravdam svom upravnom odboru zašto nastavljamo sa radom i pravimo troškove - rekao je Obradović i ukazao da pokrajinska sanitarna inspekcija treba da ispituje da li je kvalitet vode, hrane, uređaja i opreme u skladu sa zakonom, a ne da li su oni ti koji mogu da se bave delatnošću, ili ne.\nInače, u današnjoj poseti bili su i odbornici - predstavnici političkih partija u Skupštini grada iz DS i LSV.


Zelenski ponovo nudi sastanak sa Putinom: Spreman sam\nFoto: Tanjug/AP/Arhiva | Zelenski ponovo nudi sastanak sa Putinom: Spreman sam\nN.N. 17.02.2022 18:04\nPredsjednik Ukrajine Volodimir Zelenski ponovo je ponudio održavanje direktnih razgovora predsjedniku Rusije Vladimiru Putinu.\n"Diplomatija će početi kada sjednemo za pregovarački sto", rekao je Zelenski novinarima u Kijevu.\nOn je izjavio da je spreman za razgovore u bilo kom formatu.\nZelenski je napomenuo da je spreman za direktne razgovore već dvije i po godine i da će se to desiti čim Rusija javno kaže da je, takođe, spremna za to.\nPredsjednik Ukrajine istakao je da Rusija "osim javnog stava, u realnosti nije spremna za razgovore sa Kijevom", prenosi B92.\nVjerujte mi, svaki put uzimamo u obzir te izjave u medijima i na ovaj ili onaj način zatražimo od Rusije da se taj sastanak održi u bilo kom formatu - naglasio je Zelenski.\nZelenski je ranije izjavio da ne isključuje mogućnost sastanka sa Putinom, koji je naglasio da ukoliko to znači razgovor o Donbasu, onda Kijev prvo treba da razgovara sa vlastima samoproglašenih republika na istoku Ukrajine.\nMinistar spoljnih poslova Rusije Sergej Lavrov rekao je da je Moskva spremna za posjetu Zelenskog kako bi se razgovaralo o normalizovanju odnosa, ali da je neophodno da se Zelenski, ukoliko namjerava da govori o pitanjima Donbasa, obrati Kontaktnoj grupi za pronalaženje rješenja u Ukrajini, podsjeća TASS.\nPortparol Kremlja Dmitrij Peskov saopštio je da je Kijev u više navrata nudio sastanak Zelenskog i Putina, ali da to nema svrhe jer o pitanju Donbasa treba da se razgovara sa stanovnicima tog dijela Ukrajine.\nPronađena tijela troje djece i žene u jezeru\nU pet regiona povećan rizik od izbijanja požara\nViše od 1.500 torbi ostalo na aerodromu "Šarl de Gol"


Đilas: Vlada i Krizni štab da izađu sa jasnim planom vakcinacije - Politika - Dnevni list Danas\nPočetna » Politika » Đilas: Vlada i Krizni štab da izađu sa jasnim planom vakcinacije\nPredsednik Stranke slobode i pravde Dragan Đilas zatražio je danas od Vlade Srbije i Kriznog štaba da izađu sa jasnim planom za borbu protiv pandemije korona virusa i planom vakcinacije, saopštila je SSP.\n0Piše: Beta 26. oktobra 2020. 16.00\nFoto: EPA-EFE/ SASCHA STEINBACH\nOn je u obraćanju na Fejsbuku naglasio da je atmosfera u kojoj se očekuje vakcina protiv kovida dodatno narušena zbog problema sa vakcinom protiv sezonskog gripa i ukazao na tri problema – od kojih je jedan to što nije potpuno izvesno da je „Torlak“ zaista proizvođač vakcine za sezonski grip, drugi raspoloživost vakcina i treći primena vakcine.\nĐilas je rekao da u dokumentaciji na sajtu Agencije za lekove i medicinska sredstva Srbije nije jasno naznačeno ko je proizvođač vakcine o kojoj se govori kao „Torlakovoj vakcini“, već da se „Torlak“ pominje samo kao neko ko ima dozvolu da pusti vakcinu u promet, odnosno kao ovlašćeni distributer.\nOn je ukazao da je država je uvezla 340.000 vakcina koje je proizveo ABBOT, da je dogovoreno još 123.000 koje stižu tek za dva meseca i da je „Torlak“ dobio sertifikat za 40.000, a planira se da proizvede 250.000.\n„Teoretski je to 700.000 do kraja godine. Starijih od 65 godina u Srbiji ima oko 1,5 miliona. ABBOT vakcina je već potrošena, tako da realno milion strarijih od 65 godina nema nikakve šanse da dobije vakcinu“, naveo je Đilas.\nOn je ukazao na problem da „Torlakovu vakcinu“ mogu da dobiju samo ljudi uzrasta od 18 do 65 godina, što prema njegovim rečima, znači da najugroženiji ne mogu da je prime.\n„U takvoj atmosferi predsednik države nas je juče obavestio da smo obezbedili prvih 350.000 doza ‘Pfajzerove’ vakcine protiv kovida i da je ona namenjena zdravstvenim radnicima, a delimično za policiju i vojsku“, naglasio je Đilas i dodao da je predsednik najavio i drugi i treću vakcinu, ali ne i ko su proizvođači, niti koja količina je obezbeđena.\n„Najavio je predsednik i drugu i treću vakcinu, ali nije rekao ko su proizvođači, ni koja količina je obezbeđena. Neophodno je pod hitno izaći pred narod sa jasnim planom u kome jedina nepoznanica može da bude kada će vakcina biti proizvedena.Sve ostalo mora da se kaže ljudima“, naglasio je Đilas.\nDragan Đilas, Korona virus, SSP, vakcinaBeograd\nCinični račun globalnog egoizma


Rukometašu Hrvatske Domagoju Duvnjaku potvrđena je magnetnom rezonancom povreda lista pa neće biti na raspolaganju svojoj selekciji do daljnjeg. Duvnjak se povredio u petak protiv Srbije, kada je povredu osetio i srpski bek Marko Vujin.\nNavijači se pitaju i zbog čega je uopšte igrao u poslednjih pet minuta kada je sve bilo rešeno... Reprezentacija Hrvatske je bez većih problema savladala Srbiju (32:22) na startu Evropskog prvenstva, ali je na tom meču izgubila i najboljeg igrača.\nVeselin Vujović prvo pohvalio hrvatske navijače pa kritikovao selektora Červara\nSelektor rukometne reprezentacije Slovenije, Veselin Vujović, osvrnuo se na jučerašnji duel Hrvatske i Srbije na otvaranju Evropskog prvenstva. Legendarni rukometaš pohvalio je navijače u Splitu, kao i igrače obe selekcije, ali je potom kritikovao selektora Hrvatske, Linu ...\nRukometaši Srbije prošetali Splitom\nPrijatnih 15 stepeni, koliko je danas u Splitu odvelo je srpske rukometaše na Rivu, gde su prošetali obalom mora i napravili nekoliko fotografija za uspomenu. Rukometaši Srbije u nedelju igraju ključnu utakmicu protiv selekcije Švedske na Evropskom prvestvu u Hrvatskoj i u ...\nCvetković: Ništa ne bih uradio drugačije, više ćemo trčati protiv Šveđana\nRukomataši Srbije ubedljivo su poraženi od Hrvatske u Splitu na startu Evropskog prvenstva 2018. Selektor naše reprezentacije Jovica Cvetković osvrnuo se na duel sa “kaubojima”. – Ništa ne bih uradio drugačije. Taktiku sam i podesio tako da bih sačuvao ekipu za ove dve utakmice.\n"Utakmicu protiv Hrvata smo unapred izgubili"\nBride obrazi posle očajne igre i sramotnog poraza Srbije od Hrvatske - 32:22 na startu Evropskog prvenstva. Legendarni srpski rukometaš Dragan Škrbić, potpredsednik Rukometnog saveza Srbije sumirao je utiske posle fijaska u Splitu.\nRukometni reprezentativac Srbije Nemanja Zelenović rekao je da je ekipa previše grešila u meču protiv Hrvatske na početku Evropskog prvenstva i dodao da veruje da to nije prava slika nacionalne selekcije - Mnogo je lakše sada razmišljati, malo smo hladnije glave, prespavali smo ...\nCvetković pred Švedsku: Nemamo šta da čekamo\nSelektor srpskih rukometaša Jovica Cvetković izjavio je da je cilj reprezentacije pobeda u jednom od naredna dva meča na Evropskom prvenstvu. Orlovi su u prvom kolu kontinentalnog šampionata izgubili of domaćina Hrvatske sa 32:22.


BIOCentar je inkubator koji osigurava potrebne uvjete za rani razvoj tvrtki u području znanosti o životu (life sciences) i biotehnologije. Opremljen je sa specijaliziranom laboratorijskom infrastrukturom za start-up kompanije, postojeće biotehnološke kompanije i istraživačke projekte. U okviru sustava podrške nudit će se i potrebna edukacije te savjetodavna podrška kako bi se biotehnološke tvrtke učinkovito razvile i postale konkurentni tržišni čimbenik. BIOCentar će svojom djelatnošću i dodatnim programima služiti kao poveznica mreže institucija, kompanija i pojedinaca koji su direktno ili indirektno povezani s biotehnologijom.\nBIOCentar je smješten u Zagrebu, u okviru Znanstveno učilišnog kampusa Borongaj, Borongajska cesta 83


OHR pozdravio politički dogovor o vojnoj imovini - Klix.ba\nUkoliko je u skladu sa Zakonom OHR pozdravio politički dogovor o vojnoj imovini\nUkoliko je u skladu sa Zakonom\nOHR pozdravio politički dogovor o vojnoj imovini\n10.3.2012. u 17:35\nOHR je danas pozdravio najavu šest stranačkih lidera u BiH o postizanju političkog dogovora o principima koji će služiti kao osnova za rješavanje pitanja vojne i eventualno državne imovine.\n"Ovo bi zaista bio značajan korak naprijed za euroatlantske aspiracije BiH ukoliko je sporazum o vojnoj imovini postignut u skladu sa Zakonom o odbrani BiH, čime bi se državi omogućilo vlasništvo nad nepokretnom imovinom potrebnom za obavljanje poslova odbrane", navodi se u saopštenju.\nOHR ohrabruje čelnike da nastave sa pozitivnim momentumom jučerašnjeg sastanka u Banjoj Luci kako bi ostvarili napredak u provođenju presude Evropskog suda za ljudska prava u Strazburu u slučaju "Sejdić-Finci".\n"Možda je, ipak, trenutno najhitnije postići sporazum o fiskalnom okviru i budžetu za 2012. godinu i to na način koji je u skladu sa ustavom, te uz omogućavanje dovoljnog finansiranja državnih institucija", navodi se u saopštenju.\nLideri šest najjačih političkih partija u BiH usaglasili su sinoć u Banjoj Luci da perspektivna vojna imovina, koja je utvrđena odlukom Predsjedništva BiH, bude knjižena u vlasništvo organa odbrane BiH.\nLider SNSD-a Milorad Dodik, koji je bio domaćin sastanka, rekao je da će Vijeće ministara BiH u roku od 60 dana utvrditi koja je neperspektivna vojna imovina potrebna organima BiH. "Ona imovina u kojoj funkcionišu organi BiH bit će automatski uknjižena, a sva ostala će ići na entitete, kantone i opštine", rekao je Dodik.\nOn je naveo da je na sastanku usaglašeno da je državna imovina ono što je bilo predmet osporavanja odlukama visokog predstavnika. "Vijeće ministara će u narednih 90 dana izvršiti popis te imovine, a onda u dodatnih 60 dana će se odlučiti koja je potrebna organima BiH, a koja će pripasti entitetima, kantonima i opštinama", dodao je Dodik.\nprije 21h 57m 100\nprije 18h 1m 221\nprije 10h 30m 171\nprije 21h 32m 489


Iran obećava: Oborićemo dronove koji uđu u naš vazdušni prostor - 21.09.2019, Sputnik Srbija\nOružane snage Irana će obarati dronove koji budu narušavali vazdušni prostor te zemlje, saopštio je komandant Korpusa čuvara islamske revolucije, brigadni... 21.09.2019, Sputnik Srbija\n11:37 21.09.2019 (Osveženo: 12:03 21.09.2019)\n© AP PhotoMapa Ormuskog moreuza\n„Svaki dron koji bude narušavao naš vazdušni prostor će biti oboren“, rekao je Salami.\nOn je izjavio i da je Iran jedna od država sa najvećim mogućnostima za presretanje dronova.\nRanije je ministar odbrane SAD Mark Esper saopštio da će Amerika poslati dodatni vojni kontingent na Bliski istok kao odgovor na „agresiju Irana protiv Saudijske Arabije“. Podsetimo, za napade dronovima na saudijska naftna postrojenja 14. septembra odgovornost je preuzela pobunjenička grupa Huti u Jemenu, dok SAD za te napade uporno optužuju Iran. Iran je negirao bilo kakvu umešanost u ove napade.\nReakcija Irana na nove sankcije Vašingtona\nŠef iranske diplomatije Muhamed Džavad Zarif je izjavio da nove sankcije koje je Vašington uveo Teheranu krše sve međunarodne obaveze SAD.\n„Očigledno, ovaj korak predstavlja kršenje svih međunarodnih obaveza“, rekao je Zarif.\nZvanični predstavnik Ministarstva spoljnih poslova Irana Abas Musavi smatra da je politika sankcija protiv Irana doživela neuspeh i da su nove ograničavajuće mere „stare sankcije u novom obliku“.\nRanije je ministar finansija Stiven Mnučin izjavio da su Sjedinjene Američke Države uvele sankcije Centralnoj banci Irana i iranskom Fondu za nacionalni razvoj.\nNakon što su se Sjedinjene Američke Države povukle iz nuklearnog sporazuma 2018. godine, Vašington je na američku listu sankcija stavio tadašnjeg direktora Centralne banke Irana i uveo niz drugih sankcija usmerenih na finansijski i naftni sektor iranske ekonomije.


Palilula poklanja najmlađima knjige o bezbednosti u saobraćaju - www.lobi-info.rs\nJovana I. 5. septembra 2015., 12:22 4.8k Views\nGO Palilula počela je sa podelom knjiga o bezbednosti u saobraćaju svojim najmlađim Palilulcima u petak, 4. septembra. Knjige će prvi dobiti predškolci a tokom naredne nedelje i učenici prvih razreda osnovnih škola sa teritorije ove opštine.\nOpština ponovo pokazuje da brine za svoje najmlađe te je spremila 1830 primeraka knjige „Pažljivkova pravila u saobraćaju“.\nAutorom knjige smatra se Agencija za bezbednost saobraćaja a deca će u njoj moći pronaći pravila o tome kako i gde se prelazi put, kuda koji učesnik u saobraćaju treba da se kreće, kako se odvija kretanje na putu izvan naseljenog mesta ali i koje im to sve opasnosti prete prilikom igranja na i u blizini puta.\nKnjige će 4. septembra dobiti sva deca Predškolske ustanove „Boško Buha“ a počev od ponedeljka, 7. septembra, počeće podela knjiga najmlađim učenicima osnovnih škola Palilule.\nJoš jednom sve pohvale za našu opštinu koja već neko vreme brojnim akcijama iskazuje brigu za svoje stanovnike.\nJuče smo pisali o novčanim nagradama za bebe 2015. godine.\nU toku su Dani Palilule povodom kojih se u više naselja i u Ustanovi kulture Palilula održava više koncerata i predstava.\nTakođe, novu školsku godinu opština je ulepšala svim svojim mališanima koji kreću u prvi razred osnovne škole podelivši paketiće sa školskim priborom.\nPrethodna objava Glogonjski Rit trenutno bez struje\nSledeća objava Linija 95 se sutra deli na dva dela 95A i 95B


Biljke u akvarijumu Istaknut\nBiljke izbacuju kiseonik neophodan ribicama, a ribice disanjem izbacuju ugljen-dioksid, neophodan sastojak fotosinteze koja se odvija u biljkama. Biološka ravnoteža se poremeti brzo ako je u akvarijumu previše ribica a malo biljaka, ili malo ribica, a mnogo biljaka.\nKoličina akvarijumskih biljaka zavisi od više parametara: broja ribica, vrste ribica, veličina ribica, zapremine akvarijuma, vrste i površine dna akvarijuma, kao i od osvetljenosti.\nMali akvarijum treba da ima samo dve do tri vrste biljaka. Velikim akvarijumima odgovara "podvodni vrt" u kojem se i kasnije mogu dodavati odgovarajuće biljke.\nDugogodišnje iskustvo akvarista je pokazalo da ribice manje obolevaju u akvarijumima sa mnogo biljaka, nego u akvarijumima u kojima se životni uslovi održavaju tehničkim pomagalima.\nAkvarijumske biljke stvaraju prirodno okruženje ribicama i pružaju im sigurnost.\nDobro održavan akvarijum sa biljkama zahteva veoma malo hemijske filtracije.\nAkvarijumske biljke gaje bakterije koje doprinose da se otpaci iz akvarijuma brže otklone, redukuju nitrate i sprečavaju rast algi. U akvarijumima u kojima nema dovoljno biljaka sakupljaju se otrovne materije, voda se veoma brzo prlja i muti.\nViše iz ove kategorije « Ljubav i vernost divljih gusaka\tZlatne ribice i njihove tri želje »\nVi ste ovde: Home Urbane životinje Biljke u akvarijumu


POŠTOVANJE PRAVA DETETA – NAJISPLATIVIJA INVESTICIJA ZA BUDUĆNOST - Nira Press\nPočetna » POŠTOVANJE PRAVA DETETA – NAJISPLATIVIJA INVESTICIJA ZA BUDUĆNOST\nDeca mlađa od 18 godina predstavljaju skoro trećinu svetske populacije. Ona poseduju ogromnu energiju, urođen osećaj za pravdu, želju za saznavanje i učenje.\nPiše: Judita Rajhenberg, direktorka UNICEF-a\nAko im se pruži prilika, ona mogu da postanu dobri profesionalci: lekari, pravnici, nastavnici, naučnici, vođe, kao i odgovorni roditelji i građani. A ako ne dobiju šansu da razvijaju svoje kapacitete do punih potencijala, ako su izložena deprivaciji i njihova se prava krše tokom ključnih godina odrastanja i razvoja, posledice su dalekosežne – i za život dece i za razvoj zajednice i društva u celini.\nVeoma je važno da poslovni sektor postane značajna pozitivna sila u ostvarivanju prava dece. Kompanije to mogu kroz svoje svakodnevne aktivnosti, ali i pri razvijanju svojih strateških planova za buduće delovanje. To, na žalost, još uvek nije praksa – perspektiva poštovanja prava deteta je često izostavljena, ili je fokusirana na samo pojedine segmente kao što je, na primer, zaštita dece od ekonomskog iskorišćavanja.\nDa bi se pomoglo kompanijama, UNICEF, Globalni dogovor UN i organizacija Save the Children su pokrenuli inicijativu za izradu dokumenta „Principi poslovanja i prava deteta” koji je prošao kroz sveobuhvatni konsultativni proces u koji su bili uključeni lideri iz biznis sektora, civilnog društva, sindikata, vlada, stručnjaci za pitanja ljudskih i dečijih prava, kao i sama deca iz celog sveta. Principi su duboko ukorenjeni u postojeće međunarodne standarde, inicijative i postojeće dobre poslovne prakse koje se odnose na decu. Cilj im je da definišu spektar korporativne društvene odgovornosti prema deci, da promovišu pozitivne aktivnosti i pokazuju kako kompanije mogu da poštuju i podržavaju ostvarenje prava deteta na radnom mestu, na tržištu, u lokalnoj zajednici, i kroz očuvanje životne okoline.\nIntegrisanjem Principa u svoje osnovne strategije i aktivnosti, poslovni sektor može da ostvari višestruku korist i za svoje poslovanje. Preduzeća dobijaju na ugledu, unapređuju upravljanje rizikom, poboljšavaju regrutovanje, zadržavanje i motivisanje radne snage, privlače investitore, zadobijaju veće poverenje potrošača, pospešuju održivost svog poslovanja.\nU svetu postoji mnogo primera dobre prakse koju sprovode velike kompanije koje su prepoznale da je preuzimanje odgovornosti za dečija prava pametan poslovni izbor.\nKompanija IKEA je razvila sveobuhvatni pristup sprečavanja dečijeg rada i u svom lancu snabdevanja. Ova kompanija je od 2000. godine razvila dugoročna partnerstva sa organizacijama koje se bave dečijim pravima da bi se sprečio i ukinuo dečji rad, kako bi dečaci i devojčice završavali školovanje.\nA jedna multinacionalna kompanija iz Velike Britanije je, u saradnji sa ženskom nevladinom organizacijom, započela program pomoći deci u Kini čiji su roditelji sezonski radnici. Program pod nazivom „Kartice ljubavi“ omogućiće da deca i njihovi roditelji redovno komuniciraju uz pomoć posebnih telefonskih kartica. Očekuje se da će od ove inicijative korist imati čak 600.000 porodica.\nKod nas u Srbiji, sve je manje dece. Uz to, 14 odsto dece živi u uslovima apsolutnog siromaštva, bez šansi za adekvatan rast i razvoj. Najnovije istraživanje koje je UNICEF sproveo u saradnji sa Republičkim zavodom za statistiku pokazuje da se posebno mala deca suočavaju sa brojnim izazovima. Tako, na primer:\n• Veliki broj dece u predškolskom dobu nema mogućnost da se razvija i uči – jedna četvrtina domaćinstava nema ni tri dečije knjige u kući, dok u siromašnim porodicama čak jedna polovina nema tri knjige ili slikovnice za decu.\n• Iako je dobro poznato da je za razvoj dece starosti 3 i 5 godina od suštinskog značaja da pohađaju neki oblik organizovanog predškolskog programa, samo 44 odsto dece u Srbiji ima tu mogućnost, dok je procenat za siromašnu decu 22 odsto, odnosno tek osam odsto kada su u pitanju romska deca.\nZato poslovni sektor u Srbiji treba da se više angažuje i da doprinese pozitivnim promenama, iako već postoji jedan broj kompanija koje shvataju značaj odgovornog poslovanja. Da pomenemo samo neke: Metalac iz Gornjeg Milanovca koji radi na unapređenju upravljanja sistemom kvaliteta i zaštite životne sredine i ulaže u mlade kadrove, kompanija Delhaize Srbija koja je u saradnji sa UNICEF-om pokrenula kampanju promovisanja zdravih stilova u ishrani dece i adolescenata „Hit je biti sit, a fit“; Telenor koji podržava usluge zdravstvenog sistema za romske porodice kroz projekat „Povezivanje“ koji se sprovodi u saradnji sa Ministarstvom zdravlja i UNICEF-om.\nNa konferenciji koju smo organizovali u Srbiji povodom objavljivanja dokumenta „Principi poslovanja i dečija prava“, većina vodećih kompanija je potvrdila da će nastaviti da podržavaju Principe i da se interesuju za dalje angažovanje oko zaštite dečjih prava.\nSada nam ostaje da zajedno radimo na razvoju mehanizama za praćenje i izveštavanje o tome kako se zaista primenjuju i kakvi rezultati su postignuti za decu.


Gojković: Akcioni tim za promene političkog sistema\nPredsednica skupštine Maja Gojković izjavila je danas da je inicirala formiranje akcionog tima u okviru republičkog parlamenta koji će započeti dijalog o suštinskim promenama političkog sistema u državi, izmena izbornog zakona i na kraju i Ustava Srbije.\nOna je naglasila da su uz ekonomske, potrebne i reforme političkog sistema.\nZamisao je, kako je objasnila, da dijalog ide u pravcu izmena političkog sistema, odnosno izmene izbornog zakona, izmena načina izbora nosioca pravosudnih funkcija, a to bi sve rezultiralo predlozima za izmenu Ustava.\n- Pozvala sam sve šefove poslaničkih grupa da odrede svoje predstavnike u ovom radnom timu, jer je ovo važan dijalog za državu, društvo i suštinsko opredeljenje ka punopravnom članstvu u EU - rekla je Gojković na konferenciji za novinare u Skupštini Srbije.\nOna je istakla da je važno da te reforme budu započete u skupštini, "u kojoj sede predstavnici građana".\n- Pozivam i na ovaj način poslaničke grupe da u kratkom roku odrede predstavnike koji bi na najbolji mogući način otvorili dijalog u ovom radnom telu o svim promenama našeg političkog sistema, jer su uz ekonomske reforme neophodne i reforme političkog sistema - napomenula je predsednica republičkog parlamenta.\nGojkovićeva očekuje da sve poslaničke grupe brzo reaguju, budući da su u pitanju vrlo važne teme, dodajući da će tempo i dužina rada te radne grupe zavisiti od predloga za izmene.


Vodič - Događaji - Koma - 24sata.rs\nObjekat: Fest, Gradski park 2 , 063 / 700 - 8150\n3 8 POSLEDNJI KOMENTAR\nNovosadski instrumentalni sastav Koma održaće koncertnu promociju svog albuma „Made of nothing“ i prezentaciju novog spota „The Last Star“. Ulaz je besplatan, a podrška je beogradski sastav Teška srca.\nBend „Teška Srca“ nastao je 2011.godine, kada je nekoliko mladih beogradskih rokera rešilo da se pored svirki u poznatim cover rock bendovima posveti autorskom radu. Članovi benda su Jovan Baranin (vokal), Siniša Muždeka (gitara), Dražen Pavkov (bas gitara), Milovan Paunović (klavijature) i Boris Jerić (bubnjevi). Početkom marta objavili su spot za svoj prvi singl „Pravi put“, a u pripremi je i video za drugi singl „Gradovi Balkana“. Verzija za štampu


EBRD ODOBRILA “VIKTORIJI GRUP” KREDIT OD 45 MILIONA EVRA\n10.09.2007. / 15:06\nBEOGRAD, Evropska banka za obnovu i razvoj /EBRD/ odobrila je “Viktorija grupi” kredit od 45 miliona evra, do sada najveći kredit koji je ova banka odobrila jednoj privatnoj kompaniji u Srbiji, saopštila je “Viktorija grup”.\nU saopštenju se navodi da je kredit namijenjen za finansiranje obrtnog kapitala za žetvu poljoprivrednih proizvoda i povećanje energetske efikasnosti.\nNosioci ovog kredita su “Viktorija oil”, fabrika za proizvodnju jestivog ulja, koja je prva u zemlji u julu ove godine počela sa proizvodnjom biodizela, te “Sojaprotein”, najveća kompanija za preradu soje koja sarađuje sa više od 400 zadruga i 4500 gazdinstava u zemlji.\nU saopštenju se navodi da će dio ukupnog iznosa kredita od 40 miliona evra biti upotrijebljen za finansiranje obrtnog kapitala za žetvu poljoprivrednih proizvoda, odnosno nabavku sirovina kao što su suncokret i soja, dok će preostalih pet miliona evra biti utrošeno za povećanje energetske efikasnosti, smanjenje emisije ugljen-dioksida i uštedu energije.\nSmanjenje emisije ugljen-dioksida i ušteda energije postići će se ugradnjom novih koltlova za biomasu u postrojenja fabrike “Sojaprotein”.\nOvo je drugi kredit koji je EBRD odobrila kompaniji “Viktorija grup”.


Završeni radovi na magistralnom cevovodu - KruševacGrad\nSvi planirani radovi na magistralnom cevovodu i merno regulacionom bloku u Lipovcu su uspešno završeni po planiranoj dinamici. Trenutno se vrši upuštanje vode u sistem, a stabilizacija sistema očekuje se tokom noći, kada će sugrađani dobiti tehničku vodu\nTakođe, danas je završeno kompletno ispiranje cevovoda od Majdeva do Lipovca u dužini od 14 kilometra. U toku je zadnja faza punjenja vode u rezervoar Lipovac, a nakon toga sledi upuštanje vode u gradsku mrežu. Upuštanje vode u sistem se vrši postepeno i ravnomerno, a stabilizacija sistema se očekuje u toku noći, kažu iz Vodovoda.\nVoda će za piće moći da se koristi tek nakon što Zavod za javno zdravlje uradi potrebne analize i potvrdi ispravnost. Iz Vodovoda su snabdevanje pijaćom vodom organizovali iz stacionarnih i pokretni cisterni. Informaciju o rasporedu cisterni sa pijaćom vodom možete pročitati na linku:\n06.06.2022 2 1,384


tablice i plaćaju carinu Prištini.\nJoš jednom je predsednik Srbije Tomislav Nikolić okupio na Andrićevom vencu predsednike opština sa severa Kosova. Ovoga puta u društvu premijera Ivice Dačića glavna tema bila je skora primena integrisanog upravljanja prelazima, jednog od briselskh sporazuma kojima se protive Srbi sa severa Kosova a Vlada Beogradu je namerna da ih sprovede.\n„Dobili smo uveravanja od predsednika republike i premijera da će pokušati u okviru nastavka tehničkog dijaloga da se taj sporazum na neki način popravi u smislu da Srbi ne moraju da vade tzv. kosovska lična dokumenta, da ne moraju da menjaju srpske tablice, da ne moraju da plaćaju carine tzv. nezavisnom Kosovu“, naveo je Ristić.\nSadašnja vlada se pravda time da ima obavezu da sprovede sporazume koje je sa Prištinom u Briselu dogovorila prethodna iako misli da oni nisu u najboljem interesu Srbije. No, Srbi neće učestvovati u implementaciji sporazuma o prelazima i, kaže jedan od učesnika ovih razgovora Slaviša Ristić, zadržavaju pravo na mirne proteste ukoliko se ne ispune njihovi zahtevi.


DPNCG institucijama: Omogućiti rad snimateljima i fotoreporterima\nDruštvo profesionalnih novinara Crne Gore (DPNCG) dopisom se obratilo Nacionalnom koordinacionom tijelu, Ministarstvu kulture, predsjedniku Crne Gore, Vladi i Skupštini sa zahtijevom da se prestavnicima medija omoguću da rade posao koji je u interesu javnosti.\nNaime, kolege su u prethodnom periodu bile onemogućene da fotografišu događaje na kojima su bili predstavnici pomenutih insitutucija, uključujući raspravu u Skupštini – na plenumu ali i u odborima.\n„Novinari, naravno, mogu pratiti rad iz druge sale, ali ne i snimatelji. Zato vas molimo da uz sve mjere predostrožnosti omogućite kolegama da rade posao koji je u interesu javnosti. Predlažemo da po jedan ili dvoje kolega ulaze istovremeno, a da nakon njhovog izlaska to učine ostali - po istom principu“.\nU Društvu posebno ističu rizik da fotografije koje šalju press službe mogu biti pristrasne, te da postoji bojazan da će na ovaj način kolege iz medija ostati bez posla jer poslodavci nemaju razloga da plaćaju zaposlene čiji je rad bez efekta.\n„Svjesni smo da je i dalje veliki rizik od širenja epidemije uprkos pozitivnim tendencijama, pa naravno ni na koji način ne dovodimo u pitanje obavezu distanciranja. Našim kolegama snimateljima i fotoreporterima, ipak, moramo omogućiti da rade makar i uz neophodna ograničenja“, poručuju iz DPNCG-a pozivajući se i na iskustvo regionalnih i evopskih medija koje ne ukazuje da ova vrsta zabrana postoji.\n„Ukoliko se ovakva praksa nastavi smatraćemo da postoji namjera cenzurisanja izvještavanja i uljepšavanja stvarnosti. To nikako ne spada u slobodu izražavanja i slobodu medija kakvoj Crna Gora stremi formalno, a što je i dio njene evropske agende – na čemu i vi kao visoki državni zvaničnici insistirate“, zaključuje se u pomenutom dopisu.\nPredhodni Artikal Nedopustivo je da snimatelji mogu raditi samo pet minuta\nSledeći Artikal Vanredno stanje za slobodu izražavanja u Crnoj Gori


Gradska elektroprivreda „Wien Energie“, ujedno i najveći distributer električne energije u Austriji, saradnju sa novim i mladim firmama podigla je na viši nivo. Osnivanjem „Smartworks Innovation GmbH & Co KG“, stopostotne kćerke firme „Wien Energie“ i najvećeg austrijskog komunalnog preduzeća „Wiener Stadtwerke“ osiguraće dugoročnu saradnju sa startapovima. U fokusu su …\nUlice u Zrenjaninu u novom svetlu – ušteda energije do 70 odsto\nU toku je realizacija veoma značajne investicije za Zrenjanin i sva naseljena mesta na njegovoj teritoriji, vredne 380 miliona dinara – rekonstrukcija kompletne javne rasvete i zamena oko 9.000 svetiljki sa živinim sijalicama natrijumovim. Osim nespornog i primetnog poboljšanja osvetljenja u svim ulicama i delovima grada gde je posao već …\nProšle sedmice, Vlada Srbije je usvojila Uredbu kojom se potvrđuje Program finansiranja aktivnosti i mera unapređenja efikasnog korišćenja energije u ovoj godini. Za te namene izdvojeno je pola milijarde dinara. Investicije su veoma važne jer naša zemlja i dalje troši četiri do pet puta više energije od proseka Evropske unije. …\nMinistarstvo zaštite okoline i energetike na središnjem portalu za savetovanje sa zainteresovanom javnošću e-Savetovanja pokrenulo je savetovanje o nacrtu Uputa za prijavljivanje na Poziv na dostavu projektnih predloga „Povećanje energetske efikasnosti i korišćenja obnovljivih izvora energije u proizvodnim industrijama“. Poziv se planira u okviru Specifičnog cilja 4b1 – Povećanje energetske …\nKomunalne usluge su u sklopu aktivnosti na modernizaciji javne rasvete, a u skladu sa Preporukama za projektovanje, izvođenje i održavanje javne rasvete na teritoriji Glavnog grada Podgorice započele rekonstrukciju javne rasvete na Bulevaru Stanka Dragojevića. Ova rekonstrukcija, pored same zamene starih svetiljki sa novim najsavremenijim i energetski efikasnim LED svetiljkama, …\nOd ponedeljka 11. maja nastavlja se javni konkurs za sufinansiranje mera energetske efikasnosti na porodičnim kućama i stambenim zgradama na teritoriji grada Užica. Grad Užice je ove godine, za sufinansiranje nabavke kotlova na pelet i gas, izradu termoizolacije i zamenu stolarije u individualnim stambenim objektima i stambenim zgradama izdvojio ukupno …


Delegacija savezne države Merilend u poseti Novom Sadu | (Vesti - 17.10.2017) Novi Sad\n17.10.2017 u 14:28h\nGradonačelnik Novog Sada Miloš Vučević primio je u Gradskoj kući privredno-političku delagaciju savezne države Merilend iz SAD, koja boravi u Srbiji od 16. do 20. oktobra na poziv ministra zaštite životne sredine Vlade Republike Srbije Gorana Trivana.\nNa čelu privredno-političke delegacije koju čine predstavnici deset uspešnih kompanija koje posluju u oblasti životne sredine, kao i predstavnici „Sister cities internacional“, je državni sekretar Merilenda Džon Vobensmit.\n- Čast je biti domaćin tako visokoj delegaciji koja dolazi u Novi Sad, a koju predvodi državni sekretar iz SAD i dva ministra iz Vlade Republike Srbije. Posetila nas je velika političko-privredna delegacija kojoj ćemo da prezentujemo projekte radi potencijalne saradnje, pre svega sa akcentom na zaštitu životne sredine, regionalnu deponiju i prečistač otpadnih voda, odnosno na sve ono što su gosti u pripremi ovog sastanka kandidovali kao teme od interesa. Razgovaraćemo i o drugim mogućnostima, s obzirom na to da su u Gradskoj kući prisutni i predstavnici lučkih operatera i drugih kompanija, kao i predstavnici organizacije koja se bavi saradnjom između gradova i država. Očekujem jedan dinamičan razgovor, a zahvalan sam Vladi Republike Srbije što je predložila delegaciji SAD da poseti baš Novi Sad, kao i gostima što su u veoma sadržajnom rasporedu, izdvojili vreme i došli da vide šta se radi u drugom gradu po veličini u Srbiji – rekao je gradonačelnik Miloš Vučević.\nSastanku su prisustvovali predstavnici Ministarstva zaštite životne sredine i Ministarstva državne uprave i lokalne samouprave predvođeni ministrima Goranom Trivanom i Brankom Ružićem. Ministar Trivan je istakao da je Ministarstvo životne sredine osnovano pre tri meseca i da je odmah usledilo kontaktiranje sa zemljama u kojima se mogu pronaći partneri, odnosno investitori. On je naglasio da je važno izrađivati projekte kako bi se dobila sredstva i da na to posebno treba da obrate pažnju donosioci odluka u lokalnim samoupravama, jer bez urađenog projekta nema ni finansiranja.\nU delegaciji Merilenda pored državnog sekretara bili su i njegov zamenik, kao i sekretari za zaštitu životne sredine i za prirodne resurse Merilenda.\n- Pre dva meseca smo ugostili ministra Trivana kada smo i saznali koje su to prioritetne oblasti za saradnju vezane za Srbiju. Zato smo došli u ovu zemlju i doveli predstavnike velikih kompanija. Juče smo razgovarali sa premijerkom, ministrom spoljnih poslova, a danas pored gradonačelnika i sa predsednikom Pokrajinske vlade o rešavanju pitanja iz oblasti zaštite životne sredine. Svi oni su pokazali veliku želju, liderstvo i entuzijazam da se identifikuju polja saradnje i da se pravovremeno krene u realizaciju iste - rekao je državni sekretar Merilenda Džon Vobensmit.\nPrezentaciji Grada Novog Sada su prisustvovale vodeće kompanije iz SAD koje posluju isključivo koristeći nove i čiste tehnologije, dok pomenuta organizacija „Sister cities internacional“ povezuje gradove i okruge iz SAD sa gradovima i oblastima u drugim zemljama. Njima su u Gradskoj kući predstavljeni investicioni potencijali i kapitalni projekti Novog Sada iz oblasti zaštite životne sredine. Cilj posete bio je da se potencijalni investitori na licu mesta u lokalnoj samoupravi upoznaju sa konkretnim poslovima i projektima u oblasti zaštine životne sredine kako bi u direktnom kontaktu i kroz razmenu relevantnih informacija mogli pronaći svoj interes da posluju u Srbiji.\nPredstavnici Grada Novog Sada, između ostalih član Gradskog veća za komunalne poslove Vladimir Stojković i članica Gradskog veća za urbanizam i zaštitu životne sredine Mira Radenović, su tom prilikom sa saradnicima prezentovali projekte izgradnje postrojenja za prečišćavanje otpadnih voda i regionalne deponije.\nDržava Merilend, u pogledu zaštite životne sredine i zaštite prirode, jedna je od dve najnaprednije države unutar SAD, pa je izuzetno poželjno razviti različite modele saradnje i preuzeti dobra iskustva u ovim oblastima. Poseta privredno-političke delegacije Merilenda rezultat je razgovora koje je ministar Trivan vodio pre nekoliko meseci tokom boravka u SAD, gde su brojne američke kompanije iskazale veliko interesovanje za ulaganje u Srbiju.\nPovezane teme grad novi sad gradonačelnik Miloš Vučević gradonačelnik Novog Sada gradska kuća


Poljski premijer Tusk u ponedeljak u Beogradu - Grad Prijepolje\nGrad Prijepolje > Vesti > Politika > Poljski premijer Tusk u ponedeljak u Beogradu\nPoljski premijer Tusk u ponedeljak u Beogradu\nPoljski premijer Donald Tusk, boraviće u ponedeljak 10. juna u poseti Beogradu, gde će razgovarati sa državnim vrhom Srbije.\nTusk će se u Palati Srbije sastati sa srpskim premijerom Ivicom Dačićem, saopštila je Kancelarija za saradnju s medijima Vlade Srbije.\nU okviru posete Beogradu, poljski premijer će razgovarati i sa predsednikom Srbije Tomislavom Nikolićem, navodi se u saopštenju.\nPosle tet-a-tet razgovora premijera Tuska i Dačića, predviđen je bilateralni susret prvog potpredsednika Vlade i ministra odbrane Aleksandra Vučića i poljskog ministra narodne odbrane Tomasa Siemoniaka.\nPredviđeno je i potpisivanje više međunarodnih sporazuma – Sporazuma o saradnji u oblasti odbrane između Vlade Republike Srbije i Vlade Republike Poljske, koji će potpisati Aleksandar Vučić i Tomas Siemoniak.\nKako je najavljeno, biće potpisan i Memorandum o saradnji u oblasti evropskih integracija između ministarstava spoljnih poslova dve zemlje.\nMemorandum će potpisati Ljubica Vasić, pomoćnik ministra spoljnih poslova Srbije i Henrika Mošicka – Dendis, pomoćnik ministra u Ministarstvu spoljnih poslova Poljske.\nPremijeri Tusk i Dačić na kraju će se obratiti medijima.


Vučić: Zabrana Šarčeviću ulaska na Kosmet znak slabosti Prištine - Glas Srpske\nVučić: Zabrana Šarčeviću ulaska na Kosmet znak slabosti Prištine\nGS 01.10.2020 11:25\nBEOGRAD - Predsjednik Srbije Aleksandar Vučić ocijenio je da je zabrana ulaska ministru prosvjete Srbije Mladenu Šarčeviću na prostor Kosova i Metohije znak slabosti Prištine i istakao da time nije naškodila srpskim školama.\nVučić je konstatovao da je problem Prištine što ta politička nervoza kod njih stalno traje i "stalno im je teško".\n"Niti su nešto nažao učinili Šarčeviću, niti posebno nažao našim školama. Mi finansiramo naše škole, plaćamo visoke plate našim nastavnicima i nastavićemo to da radimo, a jedino je važno da bude što više dece", rekao je Vučić novinarima.\nZbog odluke prištinskih vlasti da zabrani ulazak ministru Šarčeviću, otkazana je svečanost uručenja indeksa 51. generaciji brucoša na Univerzitetu u Prištini sa izmještenim sjedištem u Kosovskoj Mitrovici, saopšteno je iz Rektorata Univerziteta.\nMinistar Šarčević je izjavio da je za odluku o zabrani ulaska na teritoriju Kosova i Metohije saznao dok je iz Niša juče putovao prema Jarinju, administrativnom prelazu na putu Raška-Leposavić.\nŠarčević je rekao da je njegova prethodnica otišla na Kosovo u utorak, 29. septembra, te najavila njegov dolazak.\nOn je naveo da je Kancelariji za Kosovo i Metohiju i njegovom kabinetu stiglo je "nemušto obrazloženje" Prištine i zaključio da vlastima u Prištini očigledno ne odgovara što se na Kosovu i Metohiji sprovodi nastava po srpskom modelu i da ne biraju način da taj proces opstruišu.\nIz Kosovske policijske službe Srni je rečeno da je Šarčević "nije poštovao proceduru podnošenja zahtjeva za ulazak predstavnika drugih država na teritoriju Kosova


Ističe rok za dostavu finasijskih izvještaja stranaka\nNaslovnica Sjeverni Sandžak Novi Pazar Ističe rok za dostavu finasijskih izvještaja stranaka\nSjeverni Sandžak – Političkim strankama danas ističe rok za dostavu godišnjih finansijskih izvještaja Agenciji za borbu protiv korupcije.\nAgencija za borbu protiv korupcije obavestila je političke stranke da je rok za dostavu finansijskog izvještaja za 2011. godinu 17. april, s obzirom na to da se zakonski rok, 15. april poklopio sa danom državnog praznika – Uskrsom.\nDirektorka Agencije Zorana Marković rekla je ranije Tanjugu da stranke godišnje izvještaje mogu predati 17. aprila do kraja radnog vremena Agencije, ukoliko lično predaju izvještaje, ili do kraja radnog vremena pošta ukoliko izvještaje šalju preporučeno.\nMarković je istakla da su Agenciji, za sada, potpune godišnje izvještaje predali Socijaldemokratska partija Srbije Rasima Ljajića i Zeleni Srbije. “Ima još četiri, pet – pristiglih izvještaja koji se još u formalnom smislu dopunjuju od strane stranaka. U komunikaciji smo sa strankama koji su ih podnijeli”, rekla je Marković, ističući da po uobičajnom modelu očekuje da posljednjeg dana i sve ostale stranke predaju izveštaje.\nOna je upozorila da stranka koja propusti rok za podnošenje godišnjeg finansijskog izvještaja već ulazi u zonu prekršajne odgovornosti, odnosno dolazi u opasnost da Agencija pokrene postupak za utvrđivanje prekršajne odgovornosti.


Bolji vremenski uslovi ubrzali radove na početnoj stanici gondole (VIDEO) - Užice Oglasna Tabla\nBolji vremenski uslovi ubrzali radove na početnoj stanici gondole (VIDEO)\nаприл 4, 2018 април 4, 2018 0260\nNakon pripremnih radova na izgradnji početne stanice „Gold gondole“, koji su započeli 26. marta, danas, kada su vremenski uslovi konačno dozvolili krenulo se sa konkretnim mašinskim radovima na ovoj lokaciji. Vrši se iskopavanje temelja, a prvi betonski radovi, kojim će prisustvovati i partneri iz Francuske, planirani su za 20. april.\nNa teren će uskoro stići i firma „Amiga“ koja radi montiranje opreme, a ako vremenski uslovi dozvole, početna stanica biće završena do polovine juna, kaže direktorka „Gold gondole“ Bojana Božanić. Očekuje da će se nakon toga nastaviti sa radovima na stubovima, kao i da će dozvola stići za oko 15 do 20 dana. Podsećamo radove na ovom projektu izvodi konzorcijum firmi na čijem čelu je „Jedinstvo“ Sevojno koje je zaduženo za iskope i betonske radove.\nIZLET:Etno selo Stanišići jednodnevni izlet 7. aprila\n„Tu su i firme Elkoms Hidromontaža i Amiga, neke od njih rade i projektovanje i deo elektro radova i polaganje kablova koje će se nastaviti sledeći utorak kada prođu praznici. Stručnjaci iz Amige rade na montaži opreme, već su bili u skladištu i tu opremu jednim delom odvojili koju će proveriti Francuzi, izvršiće se primporedaja i skladišta do terena gde će se oprema ugrađivati. Do sada smo utvrdili sled događaja i sve te zapisnike kako bi trebalo da izgledaju, tako da verujem da ni sada neće biti problema“,\nkaže direktorka gondole i ističe da je u toku ispravka dela tehničke dokumentacije za treću i četvrtu, odnosno fazu stubova:\n„Nema većih istupanja, projektatnti su izgrešili u nekim parcelama i to je trenutno na ispravljanju. Što se tiče imovinskih odnosa, pod žalbama se nalazi nekoliko stubova, odnosno tih parcela na kojima su stubovi, u Republičkom geodetskom zavodu, ali očekujem da će to vrlo brzo da se završi i da ćemo moći do završetka ove stanice da nastavimo sa radovima na stubovima. Ostaje nam još peta faza, to je faza međustanice, neophodno je da se izmeni jednim delom dokumentacija i kada završimo stubove, sledeća faza je međustanica i mislim da komplentna instalacija može da se postavi do kraja godine“.\nŠefica gradilišta Dušica Pavlović iz Jedinstva kaže da je ovo jedan od većih projekata ovog tipa u Srbiji, a radovi na početnoj stanici su počeli 26. marta.\n„Do sada je urađeno ograđivanje gradilišta, mobilizacija mašina i početak iskopa temeljnih stopa. Očekuje se da radovi prate unapred definisanu dinamiku i njihov završetak je planiran za sredinu juna. Početna stanica G1 je konstrukcijski veoma slična završnoj stanici G4 i konstrukcijski je veoma zahtevna jer iziskuje tačnost izvođenja sa tolerancijom ispod 5mm. Uz trasu projektovane gondole razvijena je mreža poligonometrijskih tačaka visoke tačnosti sa preko trideset tačaka. Sa geodetsko stručnog aspekta gondola je izuzetno zahtevan projekat“,\nkaže Pavlovićeva. Da podsetimo, Gold gondola je projektovana kao jednoužna, viseća, razdvojiva žičara, sa jednosmernim tokom, sa zatvorenim kabinama za 10 osoba dužine žičare oko 9km u jednom pravcu, uz visinsku razliku između početne i krajnje stanice od 531m.\nObaveštenje o radnom vremenu službi JKP „Bioktoš“ za vreme uskršnjih praznika


Showbiz Autor:Pero Jovović15. avg. 202008:30\nPre nego je usledila era turbo folka, narodnjaka i estradnih zvezda koje još od devedesetih obeleževaju muzičku scenu Srbije, na ovim prostorima vladali su stari Ex-Yu bendovi čiji se hitovi slušaju i danas - a o čijem tajnom i alternativnom značenju i dalje kruže mnoge priče.\nU nastavku teksta otkrivamo neka od tih alternativnih značenja, koja većinski nisu potvrđena, ali o kojima se pričalo i pisalo u medijima, te koja su fanovi legendarnih muzičara i bendova povezivali sa njihovim privatnim životima i stvarima kroz koje su u datim trenucima prolazili.\n„Ko me tero da te volim“\nBend „Babe“, čiji je frontmen bio Žika Milenković, gitarista „Bajage i Instruktora“ objavio je 90-ih hit „Ko me ter’o da te volim“. Po nekim tumačenjima, Žika Milenković je pesmu posvetio prijatelju koji je umro od side nakon seksa sa prostitutkom iz Pančeva u koju je bio zaljubljen. Ovo je jedna od najpopularnijih pesama ove grupe koja ih je vinula među najbolje grupe.\n„Sanjao sam noćas da te nemam“\nPesmu „Sanjao sam noćas da te nemam“ publika godinama doživljava kao ljubavnu. Frontmen „Bijelog dugmeta“ Goran Bregović svojevremeno je objasnio da se tekst odnosi na gubitak majke.\n„Da sam pekar“\nI pesma „Da sam pekar“ ima alternativno značenje, te se za mnoge odnosi na konzumiranje droge odnosno „belog“ praha.\n„Ne veruj u Idole“\nPesmom „Ne veruj u idole“, Kiki Lesendrić, osnivač i vođa nekadašnjeg sastava Piloti, navodno je želeo da isprovocira članove grupe „Idoli“, zbog nesuglasica i svađa s pojedinim članovima benda.\n„Neko te ima noćas“\nNavodno pesma „Neko te ima noćas“ posvećena je hašišu!\nGodinama se govori i o skrivenim porukama u tekstovima legendarnog sastava EKV. Tako je pesma „Srce“ posvećena bivšoj devojci Milana Mladenovića, koja je umrla od posledica konzumiranja heroina.\nStihovi „Balkane, Balkane, Balkane moj. Budi mi silan i dobro mi stoj“, po nekim tumačenjima, Branimir Džoni Štulić je posvetio svom polnom ogranu kako ga ne bi „izdao“ u ključnim situacijama.\nBijelo dugmeEKVNeko te ima noćasPesmeVan GoghZnačenje pesama